title: Kustaa Ylimäki

text: Sotien jälkeen Ylinen palveli Seinäjoen sotilaspiirin esikunnassa toimistoupseerina vuoteen 1945 saakka, jolloin hän erosi vakinaisesta palveluksesta ja siirtyi maanviljelijäksi Härmän Perämäelle. Hän toimi Sisällissodan Huoltosäätiön Alahärmän osaston sihteerinä ja rahastonhoitajana.


title: Charlus Bertimon

text: Charlus (Michel) Bertimon (s. 1. tammikuuta 1957 Pointe-Noire, Basse-Terre, Guadeloupe) on entinen ranskalainen keihäänheittäjä.


title: Charlus Bertimon

text: Bertimon edusti maataan kaksien arvokilpailujen keihäänheitossa mutta ei selviytynyt kummallakaan kerralla loppukilpailuun Stuttgartin EM-kilpailuissa 1986 hänen karsintatuloksensa oli 75,82 m ja Soulin 1988 olympialaisten karsinnassa hän heitti tuloksen 70,84 m.


title: Charlus Bertimon

text: Bertimon voitti Ranskan mestaruuden vuonna 1986. Hän paransi neljästi Ranskan keihäänheittoennätystä: Syyskuussa 1983 hän teki vanhan mallisella keihäällä tuloksen 86,00 m ja paransi toukokuussa 1985 ennätyksen tulokseen 88,20 m sekä kuusi viikkoa myöhemmin tulokseen 88,52 m. Keihäsmallin vaihduttua vuonna 1986 hän sai nimiinsä uuden mallin Ranskan ennätyksen 80,76 m, jonka rikkoi Pascal Lefèvre pari vuotta myöhemmin.


title: Give the People What They Want

text:
Give the People What They Want on The Kinksin studioalbumi, joka julkaistiin Yhdysvalloissa elokuussa 1981, mutta Isossa-Britanniassa vasta tammikuussa 1982.
Se jatkaa edellisen studioalbumin punk/new wave -vaikutteista linjaa. Kappale ”Destroyer” kierrättää yhtyeen vuoden 1964 hitin ”All Day and All of the Night” riffiä.A-puoli
B-puoli


title: Espoon Kiekkoseura

text: Espoon Kiekkoseura (lyh. EKS) on vuonna 1988 perustettu espoolainen jääkiekko- ja ringetteseura. Ringetessä seuran edustusjoukkue pelaa SM-sarjassa, jossa se on voittanut yhden SM-hopean ja kolme SM-pronssia. Espoon Kiekkoseura on tunnettu hyvästä kasvatustyöstään.


title: Espoon Kiekkoseura

text: Espoon Kiekkoseura on yksi Suomen suurimmista ringetteseuroista, ja naisten joukkue pelaa SM-sarjassa.


title: Espoon Kiekkoseura

text: Lähde


title: Lysaker

text: Lysaker on liikekeskus, liikenteen solmukohta ja asuinalue Bærumin kunnassa Akershusin läänissä ja Oslon rajalla Norjassa. Kunnan raja seuraa Lysakerelva-jokea joka laskee Oslonvuonoon. Alue rajoittuu Bærumissa Stabekkin, Fornebun ja Jarin alueisiin ja joen toisella puolella Oslossa Sollerud/Lilleakeriin. Lysaker on osa Oslon taajama-aluetta. Alueen nimi tarkoittaa valoisia niittyjä.


title: Lysaker

text: Lysakerista tuli liikenteen solmukohta jo vuonna 1624, jolloin Kongsberg Sølvverk perustettiin alueelle ja joen yli rakennettiin silta silloiseen Kristianiaan. Rautatien rakentaminen vuonna 1872 lisäsi alueen merkitystä liikenteelle entisestään ja Lysakerin asemalle pysähtyvät Oslon alueen paikallisjunien lisäksi myös Gardermoenin lentoasemalle nopean yhteyden tarjoava Flytoget sekä eteläisen Norjan kaukojunat. Alue on myös bussiliikenteen keskus ja Lysakerista menee matkustajalautta Nesoddeniin. Nykyisin alueen läpi kulkeva E-18-tie on Norjan vilkkain valtatieosio, jonka kautta vuorokaudessa ajaa 170 000 autoa. Alueella on useiden kansainvälisten suuryritysten toimitiloja.


title: Jean-Paul Lakafia

text: Jean-Paul Lakafia (s. 29. kesäkuuta 1961 Nouméa, Uusi-Kaledonia) on entinen ranskalainen keihäänheittäjä.


title: Jean-Paul Lakafia

text: Lakafia edusti maataan kaksien arvokilpailujen keihäänheitossa. Los Angelesin 1984 olympialaisten karsinnassa hän heitti tuloksen 80,52 m ja selviytyi loppukilpailuun, jossa hän sijoittui 12:nneksi vaatimattomalla tuloksella 70,86 m. Stuttgartin EM-kilpailuissa 1986 hän karsiutui tuloksella 75,24 m.


title: Jean-Paul Lakafia

text: Lakafia voitti Ranskan mestaruuden vuosina 1983 ja 1984. Hän paransi kahdesti Ranskan ennätystä: joulukuussa 1980 hän heitti Uudessa-Seelannissa tuloksen 83,56 m ja paransi syyskuussa 1983 Samoalla ennätyksen tulokseen 84,74 m. Vain 12 päivää myöhemmin Charlus Bertimon vei ennätyksen häneltä.


title: Stéphane Laporte

text: Stéphane Laporte (s. 17. heinäkuuta 1966 Lyon, Rhône, Ranska) on entinen ranskalainen keihäänheittäjä.


title: Stéphane Laporte

text: Laporte kilpaili Soulin 1988 olympialaisten keihäänheitossa mutta jäi karsintaan tuloksella 69,40 m. Saman vuoden kesäkuussa hän oli sivunnut Charlus Bertimonin nimissä ollutta Ranskan ennätystä 80,76 m mutta jo heinäkuussa ennätyksen oli ottanut haltuunsa Pascal Lefèvre.


title: Stéphane Laporte

text: Laporte on pituudeltaan 192-senttinen ja painoi kilpailuvuosinaan 95 kiloa.


title: Roger Frinot

text: Roger Frinot (9. huhtikuuta 1915 Vierzon, Cher, Ranska – 14. kesäkuuta 2014) oli ranskalainen keihäänheittäjä.


title: Roger Frinot

text: Frinot sijoittui Pariisin EM-kilpailuissa 1938 keihäänheitossa yhdeksänneksi tuloksella 58,40 m. Hän voitti Ranskan mestaruuden vuosina 1937 ja 1938. Hän heitti kesäkuussa 1939 Ranskan ennätyksen 62,08 m, jonka rikkoi Raymond Tissot seitsemän vuotta myöhemmin.


title: Autódromo Internacional do Algarve

text: Autódromo Internacional do Algarve on Portugalissa sijaitseva moottoriurheiluun suunniteltu rata, joka valmistui lokakuussa 2008. Rata sijaitsee Algarven länsiosassa, noin 13 kilometriä Portimãon kaupungista luoteeseen ja noin 4,5 kilometriä Algarven A22-moottoritieltä pohjoiseen.


title: Autódromo Internacional do Algarve

text: Radan rakentaja on portugalilainen Parkalgar-niminen yhtiö, jonka toimitusjohtaja on Paulo Pinheiro. Rakennusprojektin budjetti oli 200 miljoonaa euroa ja sisältää itse radan lisäksi myöhemmin kesällä 2009 valmistuvat karting-radan, teknologiapuiston, 200 huoneen Radisson-hotellin, urheilukompleksin sekä 160 huoneistohotellihuonetta. Alueen kokonaispinta-ala on 300 hehtaaria.


title: Autódromo Internacional do Algarve

text: Portimãon kaupunki on myöntänyt Parkalgar-yhtiölle 10 vuoden verohelpotukset ja matalan vuokran maa-alueelle. Algarven A22-moottoritieltä on tehty oma liittymä ja uusi tie moottoriradalle. Parhaiten rata-alueelle pääsee autolla. Lähin kansainvälinen lentokenttä on Faron kaupungissa, josta on 75 km ajomatka rata-alueelle.


title: Penisio Lutui

text: Pénisio Lutui (s. 16. lokakuuta 1951 Wallis, Wallis- ja Futunasaaret) on entinen ranskalainen yleisurheilija, jonka päälaji oli keihäänheitto.


title: Penisio Lutui

text: Lutui voitti Ranskan mestaruuden keihäänheitossa vuosina 1977, 1978, 1979 ja 1981. Heinäkuussa 1979 hän ylitti Michel Macquetin 18 vuotta vanhan Ranskan ennätyksen tuloksellaan 83,46 m. Hän piti ennätystä hallussaan joulukuuhun 1980, jolloin Jean-Paul Lakafia heitti kymmenen senttimetriä pidemmälle. Kansainvälisiin arvokilpailuihin Lutui ei kertaakaan osallistunut.


title: Hovden (Bykle)

text: Hovden on taajama ja hiihtokeskus Byklen kunnassa Itä-Agderin läänissä Norjassa. Se on etelä-Norjan tärkeimpiä etenkin talvimatkailuun keskittyneitä kohteita, jossa sijaitsee laskettelurinteitä hiihtohisseineen, hiihtolatuja, kylpylä, sekä muita ulkoiluaktiviteetteja. Hovden sijaitsee noin 270 km Oslosta länteen, 209 km Kristiansandista pohjoiseen ja 255 km Bergenistä kaakkoon. Noin puolet Byklen kunnan 920 asukkaasta asuu Hovdenissa. Alue on noin 800-1500 metriä merenpinnan yläpuolella.


title: Hovden

text: Hovden voi tarkoittaa


title: Inkeri Ketola

text: Inkeri Ketola (oik. "Helena Inkeri Ketola", o.s. Malm; 11. toukokuuta 1933 Helsinki – 5. tammikuuta 2005 Helsinki) oli suomalainen iskelmälaulaja. Hän levytti iskelmiä vuosina 1959–1962 pääasiassa suomen kielellä, mutta joitakin kappaleita myös ruotsiksi.


title: Inkeri Ketola

text: Ketolan puoliso oli Yrjö Herman, lapset Jerry Herman (s. 1951) ja Irmeli Tellervo (s. 1953).


title: Inkeri Ketola

text: Inkeri Ketola oli jo lapsuudessaan musikaalisesti lahjakas. Hän soitti nuoresta tytöstä alkaen harmonikkaa ja oppi helpohkosti korvakuulolta soittamaan kappaleita pianolla vaikkei saanut kumpaankaan soittimeen varsinaista koulutusta. Hänen musiikinopettajansa Kallion Yhteiskoulussa suosittelikin hänelle musiikkiopintoja, mitkä sitten toteutuivatkin iskelmälaulu-uran yhteydessä.


title: Inkeri Ketola

text: Inkeri Ketola oli ollut sotalapsena Ruotsissa, kuten myös hänen ystävänsä Laila Kinnunenkin ja piti kovasti ruotsinkielisistä lauluista. Äidinkieleltään Ketola olikin ruotsinkielinen.


title: Inkeri Ketola

text: 1960-luvun alkupuoliskolla ei pelkästään iskelmämusiikkia tekemällä päässyt juuri kukaan toimeentuloon. Inkeri Ketola toimi päätoimisesti myyjättärenä ja hänellä oli jonkin aikaa myös oma lastenvaatekauppa Vuorimiehenkadulla Helsingissä.


title: Inkeri Ketola

text: Inkeri Ketola joutui jättämään laulu-uransa kesken 60-luvun alkupuolella epilepsian johdosta. Hän oli kärsinyt nuoruudesta alkaen lievistä poissaolokohtauksista ja niiden lisääntyessä hän ei enää voinut jatkaa esiintymisiä. Lopetettuaan iskelmälaulajan uransa hän jatkoi myyjättärenä vielä noin kymmenen vuotta muun muassa kultasepänliikkeessä, mutta siirtyi sitten sairauseläkkeelle.


title: Inkeri Ketola

text: Iskelmälaulun opettajana hänelle toimi aluksi Ingmar Englund, jonka orkesterin solistina hän alkoi esiintyä ja tehdä ensimmäiset levynsä 1959. Myös Tapio Yrjä toimi pitkään hänen laulunopettajanaan ja Inkeri keikkaili hänen orkesterinsa solistina ympäri Suomea.


title: Inkeri Ketola

text: Seuraava ja pitkäaikaisin laulunopettaja oli Eero Wäre, joka on ehkä tunnetuin 60-luvun iskelmälaulajien kouluttaja. Eero Wäreen orkesterin laulusolistina Inkeri Ketola toimi pitkään.


title: Inkeri Ketola

text: Ossi Malisen orkesterin solistina Inkeri Ketola teki suurimman osan levytyksistään. Myös Nacke Johanssonin orkesterin kanssa hän teki pari levyä. Viimeisimmäksi orkesteriksi, jonka solistina Inkeri Ketola toimi jäi Asser Fagerströmin orkesteri.


title: Janne Hynynen

text: Janne Hynynen on lappeenrantalainen muusikko. Hän soittaa rumpuja yhtyeissä Monsteriser, Pronssinen Pokaali, Susivainaa ja Eläköön Elämä!. Hän oli myös Mokoman ensimmäinen rumpali.


title: Janne Hynynen

text: Vuodesta 2013 alkaen Hynynen on pyörittänyt Levykauppa Äxän myymälää Lappeenrannassa.


title: Janne Hynynen

text: Hynynen on laulanut taustalauluja useilla Kotiteollisuuden albumeilla. Hänen veljensä Jouni Hynynen on yhtyeen laulaja-kitaristi.


title: Yrjö Välikangas

text: Matti Yrjö Välikangas () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana ja Viron vapaussotaan Viron armeijan luutnanttina.


title: Yrjö Välikangas

text: Välikankaan vanhemmat olivat taiteilija Aapo Välikangas ja Hilda Gustava o.s. Rönkä. Hänet vihittiin avioliittoon vuonna 1921 Vieno Mannosen kanssa.


title: Yrjö Välikangas

text: Välikangas kävi viisi luokkaa Tampereen klassillista lyseota ja suoritti seitsemän luokkaa Haapamäen yhteiskoulussa vuonna 1923.


title: Yrjö Välikangas

text: Välikangas toimi sähköalan harjoittelijana Tampereella ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 5. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui pataljoonan rintamalta paluun jälkeen Polangenissa vuonna 1917 järjestetyille erikoiskursseille (pommarikurssi).


title: Yrjö Välikangas

text: Välikangas saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Jääkärirykmentin konekiväärikomppaniaan Hän osallistui sisällissodan taisteluihin Kalevankankaalla ja Tampereella, jonka jälkeen hänet siirrettiin 12. jääkäripataljoonan konekiväärikomppaniaan ja otti osaa taisteluihin Kauksamossa, Kivennavalla ja Raivolassa sekä Inon saartoon.


title: Yrjö Välikangas

text: Välikangas palveli sisällissodan jälkeen edelleen 2. Jääkärirykmentissä, josta muodostettiin myöhemmin Porin jalkaväkirykmentti 2. Hän toimi joukkueenjohtajana III pataljoonan konekiväärikomppaniassa. Armeijasta hän erosi 11. helmikuuta 1919. Armeijasta eronsa jälkeen hän matkusti Viroon ja osallistui Viron vapaussotaan luutnanttina 11. helmikuuta–22. maaliskuuta 1919. Virossa hän toimi Ensimmäisen suomalaisen vapaajoukon (Ekströmin rykmentti) 1. konekiväärikomennuskunnassa ja myöhemmin rykmentin aliupseerikoulun opettajana Rakveressä.


title: Yrjö Välikangas

text: Virosta palattuaan Välikangas määrättiin 26. kesäkuuta 1919 nuoremmaksi upseeriksi palvelukseen Keski-Suomen rykmentin 3. konekiväärikomppaniaan. Armeijasta hän erosi toistamiseen 21. syyskuuta 1921 ja liittyi Suojeluskuntajärjestöön, missä hänet sijoitettiin topografian ja sotalaitosopin opettajaksi Suojeluskuntain päällystökouluun, missä tehtävässä hän toimi 1. tammikuuta–1. marraskuuta 1922. Suojeluskuntain ylipäällikön toisena adjutanttina hän toimi 1. marraskuuta–1. joulukuuta 1922. Hänet määrättiin 28. helmikuuta 1923 uudelleen palvelukseen Keski-Suomen rykmenttiin, missä hän toimi nuorempana upseerina ja komppanianpäällikön viransijaisena. Kolmannen kerran hän erosi armeijasta 6. syyskuuta 1927 ja työskenteli sen jälkeen autonmyyjänä Tampereella vuoteen 1928 saakka.


title: Pakinaisten saaristo

text: Pakinaisten saaristo on Naantalissa ja Paraisissa sijaitseva, 571 hehtaarin kokoinen, saaristoinen Natura 2000- ja luonnonsuojelualue. Alueella on tyypillinen saaristolinnusto ja sillä on merkitystä uhanalaisen lajiston suojelun kannalta.


title: Pakinaisten saaristo

text: Pakinaisten saaristosta suurin osa on Naantalin lounaisosassa entisten Rymättylän ja Velkuan kuntien alueella ja pienempi osa entisen Nauvon kunnan alueella. Alue on sisä- ja välisaariston rajalla ja se on karua sekä jylhäpiirteistä saaristoluontoa. Sen kallioperä koostuu enimmäkseen graniiteista ja kiillegneissistä, sekä luonteenomaisesta voimakkaasta murrostopografiasta. Natura 2000-alueeseen kuuluu Naantalin lounaispuolisen saariston karuja jyrkännerantoja, mutta myös merelliset ja metsäiset luontotyypit.


title: Pakinaisten saaristo

text: Pakinaisten saaristossa on kolme luonnonsuojelualuetta: Ruotsalaisen lehdon luonnonsuojelualue, Pähkinäistenmaan luonnonsuojelualue ja Pakinaisten-Seilin saariston luonnonsuojelualue.


title: Pakinaisten saaristo

text: Alueen keskipisteenä on lähes kokonaan suojeltu Pähkinäisten vanha laidunsaari, joka on merkittävä uhanalaisen lajiston suojelun kannalta. Saaren itäpuoli on kallioista ja kalliojyrkänteiden välisissä laaksoissa kasvaa reheviä pähkinälehtoja. Saaren läntiset osat ovat tasaisempia ja siellä sijaitsee edustava flada sekä kosteapohjaisia rantaniittyjä.


title: Pakinaisten saaristo

text: Alueen luoteisosissa sijaitsee korkealle kohoava kallioselänne, Pyytin saari, joka on maisemallisesti komea ja jonka reunat kasvavat mäntyvaltaista vanhaa metsää.


title: Pakinaisten saaristo

text: Kaltsaari, Vähäkaltsaari, Montti ja Pahaluoto ovat korkeita jyrkännerantoja, joiden edustalla on riuttoja. Alueella on myös pienialaisempia, alueelle tyypillisiä kallioisia kareja.


title: Pakinaisten saaristo

text: Ruotsalaisen ja Stora Styrholmenin saarilla on jylhät kalliot, joiden välisissä laaksoissa ja jyrkänteiden juurella kasvaa jalopuumetsiä ja pähkinäpensaslehtoja. Ruotsalaisen saarella on ranta- ja lehdesniittyjä eli perinnemaisemia.


title: Pakinaisten saaristo

text: Iso-Kuusisen saarella on eläimistönsä puolesta merkittävä hiekkaranta.


title: Pakinaisten saaristo

text: Alueella on paljon muitakin arvokkaita kohteita, jotka eivät kuulu Pakinaisten saariston suojelualueeseen, kuten Pakinaisten saaren Hautaniemen tammikko, joka on satoja tammenrunkoja käsittävä luonnontilainen jalopuumetsä.


title: Pakinaisten saaristo

text: Luontodirektiivin luontotyyppien osuus Pakinaisten saariston pinta-alasta:Pakinaisten alue ei ole suojeltu lintudirektiivien perusteella, mutta alueella kuitenkin esiintyy direktiivi-lajeja.


title: Pakinaisten saaristo

text: Lintudirektiivin I liiteen linnut:Muita lintuja:Pakinaisten saariston eri osat on suojeltu kolmella eri lailla, jotka ovat luonnonsuojelulaki, rakennuslaki ja vesilaki.


title: Pakinaisten saaristo

text: Pakinaisten saaren ja Kirppuluodon suojelutoimenpiteet on toteutettu ostamalla alueet valtiolle luonnonsuojelutarkoituksiin tai perustamalla yksityisiä luonnonsuojelualueita. Kaavoituksella toteutettavilla alueilla suojelun tavoitteet on turvattu Rymättylän kunnan vahvistamassa Rymättylän läntisen saariston rantaosayleiskaavassa. Kuitenkin huomattava osa luonnonsuojelulailla toteutettavasta alueesta oli vielä toteuttamatta vuonna 2007.


title: Pakinaisten saaristo

text: Vuonna 2007 luonnonsuojelualueena on Pähkinäinen, lehtojensuojeluohjelmassa Stora Styrholmin lehto ja suurin osa muusta alueesta kuuluu rantojensuojeluohjelmaan ja/tai seutukaavan MM2L-alueisiin. Ruotsalaisen lehto kuuluu seutukaavan SU1-alueeseen.


title: Korpraali Möttönen

text: Korpraali Möttönen (s. 1904), koko nimeltään korpraali Joona Möttönen tai joissakin lähteissä korpraali Joonas Möttönen, oli näyttelijä Einari Ketolan (1904–1980) esittämä yltiöisänmaallinen hahmo, joka hauskuutti suomalaisia sotilaita sota-aikana. Ketola esitti hahmoa monilla viihdytyskiertueilla, ja Korpraali Möttönen oli vakiovieras muun muassa Propanda-Aseveljien järjestämissä tilaisuuksissa. Möttösestä tehtiin myös Ketolan käsikirjoittama ja Ossi Elstelän ohjaama elokuva ""Niin se on, poijaat!"", joka sai nimensä Möttösen vakiorepliikistä.


title: Korpraali Möttönen

text: Hahmon keksi Ketola, mutta sen nimesi Reino Palmroth ja hahmo oli alun perin nimeltään sotamies Möttönen.


title: Korpraali Möttönen

text: Palmroth kertoo muistelmissaan kuinka Ketola oli saapunut hänen toimistoonsa valittaen työttömyyttään sotahommiin nähden ja kysyen neuvoa. Palmroth ehdotti, että Ketola lähtisi korsukiertueelle kansanomaisena lystinpitäjänä lauleskelemaan kupletteja ja kertomaan kaskuja. Hän lupasi myös auttaa Ketolaa aineiston ja toimiluvan hankkimisessa. Palmrothilla oli edessään pöydällä mallikortti keräilyesineiden talteenottoa varten ja siinä esimerkin vuoksi haltuunottajaksi merkitty sotamies Möttönen. Palmroth näytti korttia Ketolalle ja sanoi, että siinä on sinulle nimi, tuossa kiväärinromu ja keksi itse loput.


title: Korpraali Möttönen

text: Palmrothin nimitettyä Ketolan keksimän hahmon alokas Möttöseksi Suomen armeijaan Ketola lupasi Möttösen palaavan joko korpraalina tai ei sitten ollenkaan.


title: Korpraali Möttönen

text: Tuhannen ja yhden vitsin miehenä tunnetusta Möttösestä tuli hetkessä koko kansan suursuosikki ”Niin se on poijat” -tokaisuineen.


title: Korpraali Möttönen

text: Korpraali Möttönen oli Aku Korhosen esittämän Lapatossun ohella tärkein sota-ajan hauskuuttavista hahmoista ja osallistui lukuisiin viihdytyskiertueisiin. Möttönen oli vakiokalustoa esimerkiksi Propaganda-Aseveljien järjestämissä tilaisuuksissa ja asemiesiltojen keskeisin hahmo. Hahmo oli niin suosittu, että Ketola esitti sitä toisinaan erilaisissa tilaisuuksissa neljä tai viisikin kertaa päivässä. Möttönen hauskuutti kiertueilla rintamamiehiä säestäjänään muun muassa Vili Vesterinen.


title: Korpraali Möttönen

text: Valtion tiedoituslaitoksen tohtorit ja maisterit pitivät viimeisenä alaisuudessaan toimineen rahvaanomaisen Möttösen puujalkavitsejä ”sotapropagandan kaikkein räikeimpänä ja samalla heikoimpana lajina”.


title: Korpraali Möttönen

text: Vaikka Möttönen oli hahmona suosittu ja yksi ajan radioäänistä, levytyksiä kertyi sota-ajalta ainoastaan yhden levyn (Odeon A 228613) verran kesäkuulta 1942. Levyn toisella puolen on kappale ”Möttönen monnina” ja toisella ”Möttönen komennuksella”, jotka kummatkin ovat Ketolan sanoittamia ja esittämiä. Kappaleet on julkaistu uudelleen Artie Musicin vuonna 2002 julkaisemalla sota-ajan propagandalauluista kootulla kokoelmalevyllä "Molotohvin koktaili – Sota-ajan propagandaa levyillä 1940–1942".


title: Korpraali Möttönen

text: Möttönen ikuistettiin myös Ketolan käsikirjoittamaan elokuvaan ""Niin se on, poijaat!"" (1942).


title: Korpraali Möttönen

text: Isänmaallisen hengen nostattamiseksi tehty elokuva sai nimensä korpraali Möttösen vakiorepliikistä, jolla hän yleensä aloitti esiintymisensä. Elokuvassa Möttönen piristää rintamalla sotilaiden mielialaa ja päätyy viihdytyskiertueen yhdysmieheksi. Lopulta hänet komennetaan viihdytysjoukkoihin, ja hän toimii kuuluttajana suuressa aseveli-illassa. Elokuva ilmentää aikakauden henkeä niin puheissa, lauluissa kuin lavasteissakin ja siinä esiintyivät myös Möttösen vaimo Sorja Möttönen eli Möttöskä sekä Möttösen kolme sotaintoista poikaa Into, Taisto ja Voitto. Möttösen valtti oli olla suosittu ”savolaene viäräleuka”.


title: Korpraali Möttönen

text: Veijo Hietalan mukaan hahmo loi suomalaisiin me-henkeä ja uskoa omiin kykyihin. Hietalan mukaan sillä ”ikään kuin osoitettiin, että tässä kansan energiassa loppujen lopuksi on se voima, jolla nämä ongelmat ratkaistaan, eikä keinotekoisella ja hienostuneella herrakulttuurilla”.


title: Korpraali Möttönen

text: Ketolan Möttös-hahmon esiintymiset veteraaneille jatkuivat vielä valvontakomission aikana 1944–1947, minkä lisäksi Ketola teki Möttösestä myös kokoillan musiikkinäytelmän "Sotamies Möttönen viihdytyskiertueella", joka julkaistiin vuonna 1959.


title: Korpraali Möttönen

text: Elokuvan ja näytelmän lisäksi vuonna 1943 ilmestynyt Finlandia-katsaus 3 sisältää sketsin, jossa sotamies Möttönen hauskuuttaa yleisöä kaupassa elintarvikekortin käyttöä käsittelevässä hupailussa.


title: Jeff Chandler

text: Jeff Chandler (oik. Ira Grossel 15. joulukuuta 1918 New York, New York – 17. heinäkuuta 1961 Culver City, Kalifornia) oli yhdysvaltalainen näyttelijä.


title: Jeff Chandler

text: Chandler oli jo 15-vuotiaana yli 190 senttimetriä pitkä ja hän alkoi harmaantua jo 18-vuotiaana, mistä juontui hänen lempinimensä "The Big Gray". Uransa alkuvaiheessa hän esiintyi oikealla nimellään muun muassa radiosarjassa "Our Miss Brooks", kunnes hän myöhemmin solmittuaan sopimuksen Universalin kanssa alkoi käyttää nimeä Jeff Chandler. Elokuvadebyyttinsä Chandler teki vuonna 1947 elokuvassa "Kohtaloa uhmaten". Parhaan miessivuosan Oscar-palkintoehdokkaana hän oli vuonna 1950 roolistaan Cochisena elokuvassa "Katkaistu nuoli". Hän esitti Cochisea myös vuonna 1952 elokuvassa "Taistelu Apassisolassa" ja kaksi vuotta myöhemmin elokuvassa "Punainen kotka".


title: Jeff Chandler

text: Chandler kuoli 1961 saatuaan verenmyrkytyksen ollessaan selkäleikkauksessa välilevypullistuman takia. Kuoleman todettiin johtuneen hoitovirheestä, ja Chandlerin kaksi tytärtä saivat 200 000 dollarin vahingonkorvauksen.


title: Jeff Chandler

text: Jeff Chandler on saanut tähden Hollywood Walk of Famelle.


title: Ilkka Ruostetsaari

text: Ilkka Ruostetsaari (s. 12. helmikuuta 1958 Nivala) on suomalainen yhteiskuntatieteilijä. Hän toimii Tampereen yliopiston valtio-opin professorina. Aiemmin hän oli määräaikaisena professorina Turun yliopiston valtio-opin laitoksella. Hänet tunnetaan etenkin suomalaisen yhteiskunnan eliittejä koskevista tutkimuksistaan.


title: George Busk

text: George Busk (12. elokuuta 1807 – 10. elokuuta 1886) oli englantilainen merivoimien kirurgi, minkä lisäksi hän oli eläintieteilijä ja paleontologi. Hän syntyi Pietarissa mutta opiskeli kirurgiaa Lontoossa. Laivastossa palvellessaan hän teki havaintoja kolerasta ja keripukista. Hän jätti laivaston vuonna 1855 ja perehtyi eläintieteeseen ja paleontologiaan. Vuosina 1856–1859 hän toimi komparatiivisen anatomian ja fysiologian professorina Royal College of Surgeons of Englandissa. Hänestä tuli sen johtaja vuonna 1871. Hän oli jäsen niin Royal Societyssa, Linnean Societyssa kuin Geological Society of Londonissakin, ja hän toimi Britannian Antropologisen instituutin puheenjohtajana 1873–1874. Hän oli aikansa johtava sammaleläinten asiantuntija.


title: Diasetyleeni

text: Diasetyleeni eli butadiyyni (CH) on tyydyttymätön hiilivety ja yksinkertaisin polyyneistä.


title: Diasetyleeni

text: Diasetyleeniä muodostuu etyynin fotolyysissä, kun kaksi siinä muodostunutta etynyyliradikaalia reagoivat keskenään.


title: Diasetyleeni

text: Diasetyleeni on useiden muiden hiilivetyjen esiaste. Se kykenee reagoimaan radikaalimuotonsa CH:n kanssa muodostaen triasetyleeniä ja tetra-asetyleeniä (CH) ja CH:a vapauttaen samalla etyyniä, vetymolekyylejä tai yksittäisiä vetyatomeja. Molekyyli voi reagoida myös muiden hiilivetyjen kanssa muodostaen uusia yhdisteitä.


title: Diasetyleeni

text: Diasetyleeniä esiintyy huomattavia määriä Saturnuksen suurimman kuun Titanin ilmakehässä.


title: Diasetyleeni

text: Voyager 1 -luotain löysi diasetyleeniä yhdessä monien muiden molekyylien, kuten propyynin ja triasetyleenin (CH) ja syanopolyynien, kanssa Titanin pohjoisten napa-alueiden ilmakehästä.


title: Inkeri Toikka

text: Maire Inkeri Toikka o.s. Iissalo (14. joulukuuta 1931 Rauma – 25. helmikuuta 2009 Helsinki) oli suomalainen lasitaiteilija.


title: Inkeri Toikka

text: Toikan isä oli taidemaalari Arvo Iissalo. Toikka opiskeli taidetta Turun piirustuskoulussa ja keramiikkaa Taideteollisessa oppilaitoksessa keramiikkataiteen osastolla, josta hän valmistui vuonna 1955. Hän työskenteli valmistuttuaan Arabia Oy:n taideteollisuusosastolla vuosina 1955–1958. Kesän 1956 hän oli harjoittelijana Nuutajärven lasitehtaalla.


title: Inkeri Toikka

text: Hän avioitui Oiva Toikan kanssa vuonna 1957, ja he muuttivat Sodankylään Oiva Toikan opettajatyön vuoksi. Vuonna 1963 he palasivat Nuutajärvelle, jossa Oiva työskenteli lasitehtaan muotoilijana ja Inkeri Toikka opettajana. 1970-luvulta alkaen myös Inkeri Toikka työskenteli lasitehtaalla. He muuttivat Helsinkiin 1990-luvulla. Heillä on kolme lasta.


title: Mainostajan hakemisto

text: Mainostajan hakemisto on vuodesta 1965 lähtien julkaistu markkinointiviestintäalan hakemisto. Ajantasaisessa verkkopalvelussa ovat mukana niin mainostajat kuin palveluntarjoajatkin, yhteensä noin 900 yritystä, 6 500 henkilöä ja 400 työtä. "Mainostajan hakemisto" auttaa löytämään yhteistyökumppaneita muun muassa mainostoimistojen, digitaalisen viestinnän toimistojen, kirjapainojen, mallitoimistojen, mainosvalokuvaajien ja useiden muiden alan palveluita tuottavien yritysten keskuudesta. Hakemistossa on mahdollista myös vertailla palveluyritysten tunnuslukuja, asiakkaita ja tuntihintoja sekä tutustua yritysten työnäytteisiin.


title: Mainostajan hakemisto

text: "Mainostajan hakemistoa" julkaisee Mainostajien liitto. Palvelun pääasiallisia käyttäjiä ovat noin 3 000 markkinoinnin päättäjää liiton jäsenyrityksissä.


title: Balakənin piirikunta

text: Balakənin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 925 neliökilometriä. Asukkaita on 90 300 henkeä (vuonna 2010).


title: Balakənin piirikunta

text: Balakənin piiri sijaitsee Azerbaidžanin luoteisosassa Kaukasusvuoriston pääjonon etelärinteillä. Se rajoittuu pohjoisessa Venäjään kuuluvaan Dagestaniin, lännessä ja lounaassa Georgiaan sekä idässä Zaqatalan piiriin. Suurimmat joet ovat etelärajalla virtaava Alazani ja sen sivujoet Katexçay, Balakənçay ja Mazımçay.


title: Balakənin piirikunta

text: Piirin keskus on Balakənin kaupunki, josta on 394 kilometriä maan pääkaupunkiin Bakuun. Toinen huomattavampi paikkakunta on Qabaqçölin taajama. Kuntia on yhteensä 24 ja kyliä 57. Kaupunkiväestön osuus on 11,5 %. Vuoden 2009 väestönlaskennan mukaan piirin asukkaista 72,7 % on azereja ja 26,6 % avaareja. Seudulla asuu myös ingiloijiryhmään kuuluvia georgialaisia, jotka ovat uskonnoltaan sunnalaisia muslimeja.


title: Balakənin piirikunta

text: Piirin kautta kulkee Yevlaxin, Şəkin ja Tbilisin välinen maantie. Poçtbinəssä on Balakən-Lagodekhin kansainvälinen rajanylityspaikka. Yevlaxista on myös rautatieyhteys Balakəniin.


title: Balakənin piirikunta

text: Seudun pääelinkeino on maanviljely, joka on erikoistunut tupakan, maissin, vihannesten ja hedelmien viljelyyn sekä karjanhoitoon. Lisäksi on pienimuotoista elintarviketeollisuutta.


title: Balakənin piirikunta

text: Piirissä toimii 24 lastentarhaa, 48 koulua, kaksi ammattikoulua sekä Bakun teollisuus- ja opettajateknikumien osasto. Kulttuurilaitoksia ovat kaksi musiikkikoulua, 20 kulttuuri- ja 17 kerhotaloa, kirjastolaitos sivukirjastoineen ja elokuvateatteri. Paikallislehtenä ilmestyy "Balakən".


title: Balakənin piirikunta

text: Nähtävyyksiin kuuluvat 1100–1200-luvuilta peräisin oleva Pərin linna Gərəklin kylässä, 1700–1800-luvuilla rakennettu Balakənin moskeija minareetteineen sekä Katexin vesiputous. Kylissä on vanhoja moskeijoita, kirkkoja ja linnoituksia. Suurin osa Zaqatalan luonnonsuojelualueesta sijaitsee Balakənin piirin alueella.


title: Mainostaja

text: Mainostaja on ammattilehti, jota julkaisee Mainostajien liitto. Lehden 4 000 kappaleen painoksesta valtaosa jaetaan markkinointiviestinnän päättäjille liiton jäsenyrityksissä. Lisäksi lehti on saatavilla liiton seminaareissa ja tapahtumissa. Lehden lukijakunnasta noin 80 % on markkinointiviestinnän palvelujen ja mediatilan ja -ajan ostajia. Neljä kertaa vuodessa ilmestyvä lehti käsittelee alan ilmiöitä, trendejä, tapahtumia, menestystarinoita sekä henkilöitä niiden takana. Mainostaja-lehden tilaajaryhmiä ovat muun muassa mediat, mainostoimistot, graafisen alan yritykset sekä oppilaitokset.


title: Cybercom Plenware

text: Cybercom Finland Oy on suomalainen media- ja tietoliikennealaan erikoistunut ohjelmistotalo. Vuodesta 2008 se on ollut osa ruotsalaista IT-yhtiötä Cybercomia.


title: Cosimo Fusco

text: Cosimo Massimo Fusco (s. 23. syyskuuta 1962 Matera, Italia) on italialainen näyttelijä, joka muistetaan parhaiten Rachelin rakastajan, Paolon roolista televisiosarjoissa "Frendit".


title: Cosimo Fusco

text: Hän on esiintynyt yhdysvaltalaisissa, italialaisissa ja saksalaisissa elokuvissa ja sarjassa. Hänen viimeisin roolinsa on elokuvassa "Enkelit ja demonit". Hänellä oli rooli myös elokuvassa "Puhallettu 60 sekunnissa". Italiassa hän esiintyi sarjassa "Hyvä ja huono" ("Il bene e il Male") vuosina 2008-2009, ja hän on esiintynyt myös sarjassa Alias.


title: Apšeronin piirikunta

text: Apšeronin piirikunta (, ) on paikallishallintoalue Azerbaidžanissa. Vuonna 1963 perustetun piirin pinta-ala on 1 546 neliökilometriä. Asukkaita on 190 900 henkeä (vuonna 2010).


title: Apšeronin piirikunta

text: Apšeronin piiri sijaitsee Azerbaidžanin itäosassa maan pääkaupungin Bakun luoteispuolella. Se rajoittuu Bakun ja Sumqayıtin kaupunkialueisiin sekä lounaassa Hacıqabulin, lännessä Qobustanin ja luoteessa Xızın piireihin. Apšeronin piirin itäkärki työntyy Apšeronin niemimaan tyviosaan, mutta pääosin alue sijaitsee sisämaassa niemimaan ulkopuolella.


title: Apšeronin piirikunta

text: Piirin keskus on Xırdalanin kaupunki. Muita merkittävämpiä paikkakuntia ovat Sarayn, Qobun, Mehdiabadin, Ceyranbatanin, Hökməlin, Digahin, Güzdəkin ja Aşağı Güzdəkin taajamat. Kuntia on yhteensä 15, taajamia yhdeksän ja kyliä kuusi. Kaupunkiväestön osuus on 82,8 prosenttia. Vuoden 1999 väestönlaskennan mukaan 97,7 prosenttia asukkaista on azereja.


title: Apšeronin piirikunta

text: Piirin kautta kulkevat Bakusta Qubaan ja Şamaxıin johtavat maantiet sekä Bakun ja Moskovan välinen rautatie. Seudun pääelinkeino on maatalous, joka on erikoistunut puutarhanhoitoon, oliivien viljelyyn ja karjanhoitoon.


title: Apšeronin piirikunta

text: Nähtävyyksiä ovat Yanar Dağin palava luonnonkaasuesiintymä, vanhat moskeijat, saunat ja muut rakennelmat. Paikallislehtenä ilmestyy "Abşeron".


title: Ağdaşin piirikunta

text: Ağdaşin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1023 neliökilometriä. Asukkaita on 99 200 henkeä (vuonna 2010).


title: Ağdaşin piirikunta

text: Ağdaşin piiri sijaitsee Azerbaidžanin keskiosan tasankoseudulla. Se rajoittuu pohjoisessa Şəkin ja Qəbələn, idässä Göyçayn ja Ucarin, etelässä Zərdabin ja Bərdən sekä lännessä Yevlaxin piiriin. Etelärajalla virtaa Kurajoki.


title: Ağdaşin piirikunta

text: Piirin keskus on Ağdaşin kaupunki, josta on 249 kilometriä maan pääkaupunkiin Bakuun. Toinen huomattavampi paikkakunta on Ləkin taajama. Kuntia on yhteensä 51 ja kyliä 72. Kaupunkiväestön osuus on 33,2 %. Vuoden 1999 väestönlaskennan mukaan 99,7 % asukkaista on azereja.


title: Ağdaşin piirikunta

text: Piirin kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Seudun pääelinkeino on maatalous, joka on erikoistunut viljan, puuvillan ja vihannesten viljelyyn sekä karjanhoitoon. Lisäksi on elintarvike- ja jalostusteollisuutta.


title: Ağdaşin piirikunta

text: Nähtävyyksiin kuuluvat 1700-luvulla rakennettu Surxayn linnoitus, 1800-luvun karavaaniseraiji ja moskeijat. Seudulla sijaitsee Türyançayın luonnonpuisto.


title: Ağdaşin piirikunta

text: Paikallislehtenä ilmestyy "Ağdaş".


title: Pekka Lindgren

text: Pekka Lindgren (s. 13. heinäkuuta 1985) on suomalainen salibandyn pelaaja. Hän pelaa Koskelankylän Riennossa hyökkääjänä. Aiempiin seuroihin lukeutuvat Oulun luistinseura, Loviisan Tor, SC Tuhina ja Merikoski SBT.


title: Putšež

text: Putšež () on kaupunki Ivanovon alueella Venäjällä. Se sijaitsee Volgan oikealla rannalla 157 kilometriä Ivanovosta itään. Kaupunki on Putšežin piirin keskus. Asukkaita on 9 500 henkeä (vuonna 2008).


title: Putšež

text: Paikalla sijainnut Putšetskojen kylä tunnetaan 1500-luvulta lähtien. Sen asukkaat harjoittivat kauppaa, kalastusta ja puutarhaviljelyä. Vuonna 1862 sinne perustettiin pellavakehräämö.


title: Putšež

text: Vuosina 1955–1957 kaupunki jäi Gorkin tekoaltaan alle ja se rakennettiin uudelleen korkeammalle paikalle. Nykyään siellä on mm. tekstiiliteollisuutta. Putšežin ympäristö on suosittua lomanviettoseutua.


title: Rodniki

text: Rodniki () on kaupunki Ivanovon alueella Venäjällä. Se sijaitsee Volgan ja Kljazman välillä 54 kilometriä Ivanovosta koilliseen. Kaupunki on Rodnikin piirin keskus. Asukkaita on 26 300 henkeä (vuonna 2010).


title: Rodniki

text: Vuonna 1820 Rodnikin kylään perustettiin kutomo. Vuonna 1918 se sai kaupungin aseman. Nykyisin siellä on lähinnä tekstiili- ja konepajateollisuutta.


title: Teikovo

text: Teikovo () on kaupunki Ivanovon alueella Venäjällä. Se sijaitsee Okan sivujoen Vjazman rannalla 35 kilometriä Ivanovosta lounaaseen. Kaupunki on Teikovon piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Ivanovon ja Aleksandrovin välinen rautatie (Teikovon asema). Asukkaita on 35 200 henkeä (vuonna 2008).


title: Teikovo

text: Kaupunki on perustettu vuonna 1918. Se on huomattava tekstiiliteollisuuden keskus.


title: Alen Bokšić

text: Alen Bokšić (s. 21. tammikuuta 1970 Makarska, Kroatian stv, Jugoslavian sltv) on kroatialainen entinen jalkapalloilija.


title: Alen Bokšić

text: Bokšićia pidetään yhtenä Kroatian kaikkien aikojen parhaista pelaajista. Hän oli yksi Kroatian "kultaisen sukupolven" tähdistä. Bokšić oli pelipaikaltaan hyökkääjä. Hänet tunnettiin isosta koostaan ja teknisistä taidoistaan.


title: Alen Bokšić

text: Bokšić edusti Jugoslaviassa vuosina 1987–1991 Hajduk Splitiä. Hän edusti Ranskassa vuosina 1991–1993 Cannesia ja Marseillea. Bokšić edusti Italiassa vuosina 1993–2000 Laziota ja Juventusta. Hän edusti vielä Englannissa Middlesbroughia vuosina 2000–2002.


title: Alen Bokšić

text: Bokšić oli mukana Jugoslavian joukkueessa 1990 MM-kilpailuissa. Hän ei kuitenkaan pelannut Jugoslavian paidassa koskaan minuuttiakaan. Kroatian maajoukkueessa Bokšić pelasi vuosina 1993–2002 40 ottelua ja teki niissä 10 maalia. Hän muodosti Kroatian paidassa pitkään pelätyn kärkiparin yhdessä Davor Šukerin kanssa. Bokšić edusti Kroatiaa 1996 EM-kilpailuissa ja 2002 MM-kilpailuissa. Kroatian pronssijuhliin päättyneet 1998 MM-kilpailut jäivät häneltä väliin loukkaantumisen vuoksi.


title: Vitšuga

text: Vitšuga () on kaupunki Ivanovon alueella Venäjällä. Se sijaitsee Ivanovon ja Kinešman välisen rautatien varrella (Vitšugan asema) 71 kilometriä Ivanovosta luoteeseen. Kaupunki on Vitšugan piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 38 500 henkeä (vuonna 2008).


title: Vitšuga

text: Kaupunki on saanut alkunsa 1800-luvulla ja 1900-luvun alussa syntyneistä tehdaspaikkakunnista, jotka yhdistettiin vuonna 1925. Nykyään Vitšuga on huomattava tekstiiliteollisuuden keskus. Siellä on myös konepajateollisuutta.


title: Aapo Lappalainen

text: Aapo Lappalainen (s. 3. marraskuuta 1989 Tampere) on suomalainen jalkapalloilija, joka edustaa Ykkösessä pelaavaa Tampereen Ilvestä. Hän on pelipaikaltaan laitahyökkääjä.


title: Aapo Lappalainen

text: Lappalainen on Tampereen Ilveksen kasvatti. Hän siirtyi Ilveksestä virallisesti TamU:un yhden kauden mittaisella sopimuksella kaudeksi 2009, mutta oli yhteistyöseurasopimuksen turvin pelannut viisi liigaottelua jo kaudella 2008. Vuonna 2009 Lappalainen voitti TamU:ssa Liigacupin, jonka finaalissa hän pelasi täydet minuutit.


title: Aapo Lappalainen

text: Keväällä 2011 Lappalainen teki sopimuksen Ykkösessä pelaavan FC Hämeenlinnan kanssa liiga-optiolla. Kahden Hämeenlinnassa vietetyn kauden jälkeen Lappalainen palasi kasvattajaseuraansa Ilvekseen 1+1-vuotisella sopimuksella.


title: Zavolžsk

text: Zavolžsk () on kaupunki Ivanovon alueella Venäjällä. Se sijaitsee Volgan vasemmalla rannalla Kinešmaa vastapäätä 113 kilometriä Ivanovosta koilliseen. Kaupunki on Zavolžskin piirin keskus. Siellä on Kostroman ja Galitšin väliseltä rautatieltä haarautuvan sivuradan pääteasema. Asukkaita on 11 600 henkeä (vuonna 2008).


title: Zavolžsk

text: Vuonna 1934 Kinešman vastarannalla sijaitsevista kylistä ja työläisasutuksista muodostettiin Zavolžjen taajama. Vuonna 1954 siitä tuli Zavolžskin kaupunki. Suurin yritys on maaleja valmistava kemian tehdas.


title: Unohda minut

text: Unohda minut () on Belva Plainin kirjoittama romaani vuodelta 1989. Teos on ilmestynyt suomeksi Anu Niroma kääntämänä, WSOYn kustantamana 1989.


title: Unohda minut

text: "Unohda minut" kertoo Jennie Rakowskystä, joka 20-vuotiaana on synnyttänyt aviottoman lapsen ja antanut tämän adoptoitavaksi. Noin 20 vuotta myöhemmin Jennie kuulee adoptoitujen lasten tueksi perustetun yhdistyksen työntekijältä että hänen lapsensa, Victoria, haluaisi tavata hänet. Jennie kieltäytyy pariin otteeseen tapaamasta lastaan. Eräänä päivänä tytär ilmestyy Jennien ovelle.


title: Unohda minut

text: Samaan aikaan kun Jennie joutuu yllättäen tekemisiin lapsensa kanssa, hän on menossa naimisiin Jay Wolfen kanssa. Jennie joutuu vaikeaan tilanteeseen. Wolfen vanhemmilla on hyvin korkeat moraalikäsitykset eikä Jennie uskalla kertoa hänelle aviottomasta lapsestaan.


title: Unohda minut

text:
Victoria saa aikaiseksi tapaamisen Jennien ja tämän isän, Peter Mendezin välillä. Tapaaminen päättyy kuitenkin riitaisesti Jennien ollessa ahdistunut.
www.fantasticfiction.co.uk


title: Kriminaalitieteet

text: Kriminaalitieteet on tieteenala, jonka tutkimuskohteena on rikokset, rikollisuus, rangaistukset ja niihin liittyvät yhteiskunnalliset ilmiöt. Kriminaalitieteet on etenkin Pohjoismaissa käytetty yläkäsite, joka on julkisoikeuden osa. Kriminaalitieteisiin kuuluu seuraavat osa-alueet:


title: Italodance

text: Italo dance on elektronisen musiikin genre, joka tyyliltään usein sijoittuu trancen ja housen välimaastoon. Muita tunnusmerkkejä ovat niin sanottu tuuba-basso ja vahva miesvokaalien käyttö. Italodancelle on tyypillistä myös kaikenlainen kokeilu ja erilaisten äänteiden ("na-na-na...") käyttö. Tunnelma on kaikinpuolin iloista ja rentoa.


title: Italodance

text: Italodancen on usein ajateltu saaneen alkunsa 90-luvun lopussa, jolloin italialaiset artistit Eiffel 65 ja Gigi D'agostino nousivat suureen suosioon. Huippukaudet sijoittuvat juuri 2000-luvun alkupuolelle, jolloin myös Eiffel 65:n Dj, Gabry Ponte, sekä muun muassa Prezioso feat. Marvin, Dj Lhasa ja Brothers esiintyivät. Sittemmin maailmanlaajuinen suosio on hieman hiipunut ja jopa Italiassa monet vanhat tyylin edustajat ovat siirtyneet enemmän housen puolelle. Uusia yrittäjiä on kuitenkin tullut tilalle, muun muassa Danijay, Dj Sanny J, Fabrizio e Marco sekä Luca Zeta.


title: Ilkka Alitalo

text: Ilkka Viljo Olavi Alitalo (s. 3. helmikuuta 1934 Loppi) on suomalainen eläinlääketieteen emeritusprofessori. Alitalo toimi eläinlääketieteellisen korkeakoulun rehtorina ja sitten vuosina 1995-1997 Helsingin yliopiston eläinlääketieteellisen tiedekunnan dekaanina. Alitalo tunnetaan myös järjestötoiminnastaan Suomen Hippoksessa, Suomen Lääketieteen Historian Seurassa ja sukututkijana. Hän on toiminut muun muassa Suomen eläinkilpailujen antidopingkomitean puheenjohtajana.


title: Bryson Akhaialainen

text: Bryson Akhaialainen (n. 340 eaa.) oli antiikin kreikkalainen megaralaiseen koulukuntaan kuulunut filosofi.


title: Bryson Akhaialainen

text: Brysonista tiedetään vain vähän. Hänen kerrotaan olleen Stilponin ja Kleinomakhoksen oppilas. Pyrrhon puolestaan oli hänen oppilaansa. Hänen kerrotaan opettaneen myös Krates Thebalaista ja Theodoros Kyreneläistä. Diogenes Laertios lukee hänet niihin filosofeihin, jotka eivät jättäneet jälkeensä kirjoituksia.


title: Bryson Akhaialainen

text: Bryson on todennäköisesti eri henkilö kuin Bryson Herakleialainen, sofisti ja matemaatikko joka vaikuttaa eläneen samaan aikaan kuin Sokrates. "Suda" kuitenkin vaikuttaa sekoittavan nämä kaksi Brysonia toisiinsa, sillä sen Sokratesta käsittelevä hakusana sanoo Bryson Herakleialaisen olleen Sokrateen tai Eukleideen oppilas ja harjoittaneen erististä dialektiikkaa Eukleideen jalanjäljissä.


title: Rajaseudun henki

text: Spirit of Border (suomennettu nimellä "Rajaseudun henki") on Zane Greyn kirjoittama historiallinen romaani joka julkaistiin 1906. Romaani perustuu Ohiojoen putouksella sattuneisiin tapahtumiin 1700-luvun loppupuolella. Kirjassa Grey hyödynsi Lewis Wetzeliä, 1763-1808 elänyttä henkilöä, joka oli omistanut elämänsä amerikan alkuasukkaiden tuhoamiseen. Tarina käsittelee määriläisen kirkon lähetystyöntekijöiden yrityksiä käännyttää intiaaneja kristityiksi. Kirja on erittäin romantisoitu edeltäjäänsä verrattuna.


title: Jokisilta

text: Jokisilta on kylä Tyrnävän kunnassa Pohjois-Pohjanmaalla. Kylä sijaitsee noin seitsemän kilometriä Tyrnävän kirkonkylästä pohjoiseen yhdystien 8240 läheisyydessä. Asutus on keskittynyt pääasiassa Ängeslevänjoen varrelle. Jokisillan peruskoulu lakkautettiin vuonna 2009. Nykyisin entisessä koulurakennuksessa toimii päiväkoti.


title: Bryson

text: Bryson voi viitata seuraaviin henkilöihin:


title: Bryson

text: Antiikin kreikkalaisia:


title: Bryson

text: Muita:


title: Brawn GP

text: Brawn GP oli brittiläinen Formula 1 -talli, joka kilpaili sarjassa kaudella . Brawn GP nousi F1-sarjaan lopettaneen Honda-tallin paikalle. Talli nimettiin aiemmin Hondan tallipäällikkönä toimineen Ross Brawnin mukaan, josta tuli sekä uuden tallin päällikkö että omistaja maksettuaan Hondalle symbolisen yhden punnan hinnan siitä. Tallin kuljettajina toimivat koko kauden ajan entiset Honda-kuljettajat Jenson Button ja Rubens Barrichello.


title: Brawn GP

text: Brawnin auto oli nopea talvitesteistä lähtien ja saavutti yhden kauden mittaisen historiansa aikana sekä kuljettajien että valmistajien maailmanmestaruudet, kahdeksan osakilpailuvoittoa ja neljä paalupaikkaa. Button voitti maailmanmestaruuden, Barrichello oli MM-sarjan kolmas. Menestyksekkään kauden jälkeen Ross Brawn myi tallinsa marraskuussa 2009 moottoritoimittaja Mercedes-Benzille "Daily Mail" -lehden arvion mukaan noin sadalla miljoonalla punnalla. Kaupan myötä tallin nimi muuttui kaudella Mercedes Grand Prixiksi.Brawn GP:n voittoprosentti on F1-talleista suurin 47%.


title: Brawn GP

text: Honda-talli oli ajautunut rahoitusvaikeuksiin kaudella , ja vaikeuksien jatkuessa autovalmistajan oli lopulta pakko luopua F1-tallinsa toiminnan tukemisesta. Hondan tallipäällikkönä toiminut Ross Brawn osti tallin yhdellä punnalla jatkaakseen sen toimintaa. Talli nimettiin hänen mukaansa, ja se alkoi käyttää autoissaan Mercedeksen valmistamia moottoreita. Mercedes toimitti kauden alussa moottoreita ennestään jo McLarenille ja Force Indialle, joten kolmannen moottoriasiakkaan hyväksymiseen jouduttiin pyytämään erikoislupaa FIA:lta. Se myönnettiin 7. maaliskuuta 2009.


title: Brawn GP

text: Poistumisilmoituksensa jälkeen Honda oli jatkanut edelleen uuden autonsa kehitystyötä, muttei ollut testannut sitä lainkaan. Edeltäjänsä suunnitteleman auton pohjalta jatkanut Brawn-talli suoritti uuden autonsa ensimmäiset testit vasta 6. maaliskuuta 2009, noin kolme viikkoa ennen kauden avauskilpailua. Jo tuolloin Brawn-autoilla ajettiin radan nopeimmat kierrokset. Syyksi poikkeukselliseen nopeuteen paljastuivat autojen pohjaan sijoitetut ilmanohjaimet, eli diffuusorit, joita tuolloin ivattiin lehdistön keskuudessa ""lumiauroiksi"".


title: Brawn GP

text: Brawn oli kaudella 2009 yksi kolmesta tallista Williamsin ja Toyotan ohella, jotka käyttivät autojensa takaosaan sijoitettua kaksikerroksista diffuusoria kauden alusta alkaen. Diffuusori tuottaa downforcea takapäähän, jolloin sinne syntyy autoa rataan painavaa voimaa. Autoa rataan painavaa voimaa aikaansaavat myös auton siivet ja monet muut ilmanohjaimet, mutta tästä ylimääräisestä ohjaimesta aiheutunut hyöty oli poikkeuksellisen suuri. Ohjaimen ansiosta Brawn GP:n autolla pystyi ajamaan mutkissa nopeammin, sillä auton takapää ei lähtenyt luisumaan muille autoille liian suurissa mutkanopeuksissa. Diffuusoria käyttävien tallien kuljettajat ilmaisivat onnistuneiden testien jälkeen, että ohjaimen avulla saavutettaisiin jopa puolen sekunnin ero kierrosta kohden muihin talleihin.


title: Brawn GP

text: Brawnin käyttämä nk. ”tupladiffuusori” katsottiin FIA:n laatimissa säännöissä kielletyksi ylimääräiseksi ilmanohjaimeksi, mutta auton takapään rakennetta muuttamalla ratkaisu oli saatu vastaamaan sääntöjä. Monet muutkin tallit olivat huomanneet tämän porsaanreiän säännöissä, mutta eivät hyödyntäneet sitä, koska pitivät ratkaisua silti sääntöjenvastaisena.


title: Brawn GP

text: Brawn aloitti kauden ennakkosuosikkina kautta edeltäneiden testien perusteella. Ennen ensimmäistä kilpailua tuomaristo antoi kuuden tunnin pohdinnan jälkeen virallisen hyväksynnän Brawnin diffuusoreille, vaikka Ferrari, Red Bull ja Renault protestoivatkin niitä vastaan. Kauden avauskilpailussa Australiassa Brawnin autot lunastivat niille asetetut odotukset, kun molemmat Brawn-kuljettajat ajoivat nopeimmat kierrokset aika-ajoissa ja voittivat kilpailun ylivoimaisesti. Paalupaikalta lähtenyt Jenson Button ohitti ruutulipun ensimmäisenä Brawn-kuljettajana. Heti ensimmäisessä kilpailussaan talli teki historiaa: debyyttikilpailussa paalupaikkaan oli aiemmin pystynyt vain Mercedes-Benz kaudella Ranskan GP:ssä ja kaksoisvoittoon tulokaskilpailussaan oli aiemmin yltänyt vain edellä mainittu talli samalla kaudella. Kuljettajina toimivat tuolloin Juan Manuel Fangio ja Karl Kling. Edellinen heti debyyttikilpailunsa voittanut talli oli viimeksi nähty kaudella , jolloin Wolf-tallin kuljettaja Jody Scheckter voitti Argentiinan GP:n.


title: Brawn GP

text: Malesian Sepangissa viikkoa myöhemmin Button otti tallille toisen perättäisen paalupaikan. Talli teki jälleen historiaa, sillä uusi talli oli lähtenyt paalulta kahdessa ensimmäisessä kilpailussaan viimeksi vuonna , kun Fangio lähti Mercedes-Benzin autolla ensimmäisestä ruudusta sekä Ranskassa että Britanniassa. Jenson Button ajoi toisen voiton Brawn GP:lle. Kilpailun jälkeen FIA:n vetoomustuomioistuin totesi myös Brawnin käyttämät diffuusorit sääntöjen mukaisiksi, jonka jälkeen Buttonin maailmanmestaruutta alettiin pitää todennäköisenä. Muun muassa Renault'n tallipäällikkö Flavio Briatore piti päätöstä MM-sarjan ratkaisuna, ja entinen maailmanmestari Nigel Mansell ilmoitti pitävänsä Buttonin mestaruutta varmana.


title: Brawn GP

text: Brawn voitti kauden seitsemästä ensimmäisestä kilpailusta kuusi; vain Kiinan GP:ssä Red Bull -talli oli parempi ja sen kuljettajat juhlivat kaksoisvoittoa Buttonin jäätyä kolmanneksi. Seuraavissa kilpailuissa auton nopeus ei enää riittänyt voittoihin: Turkissa tuli tallin historian ensimmäinen keskeytys, kun Rubens Barrichellon vaihdelaatikko hajosi, Britannian GP:ssä Button jäi ensimmäistä kertaa kauden aikana palkintopallin ulkopuolelle sijoituttuaan kuudenneksi ja Saksan GP:ssä Brawnin auto jäi ensimmäistä kertaa kauden aikana palkintojen ulkopuolelle. Kilpailun jälkeen "The Times" -lehden mukaan Nürburgringilla pystyi ”"tuntemaan Brawn-leirin uppoavan tunnelman"”. Buttonin vauhti ei enää ollut alkukauden voittoputken tasolla, mutta hän sijoittui tasaisesti pistesijoille. Barrichello taas pystyi todistamaan epäilijöille, että Brawn oli vielä kilpailukykyinen voittamalla Euroopan GP:n Valenciassa. Vaisun Belgian GP:n jälkeen talli otti Italian GP:ssä Monzan radalla ensimmäisen kaksoisvoittonsa sitten Monacon GP:n, kun Barrichello voitti ja MM-sarjaa johtava Button sijoittui toiseksi. Kyseessä oli tallin historian viimeinen voitto.


title: Brawn GP

text: Kauden toiseksi viimeisessä kilpailussa Brasilian GP:ssä Brawn varmisti sekä kuljettajien että valmistajien maailmanmestaruudet, kun Button sijoittui riittävästi viidenneksi. Aiempana päivänä Barrichello oli ajanut Brawnin historian viimeisen paalupaikan, mutta putosi itse kilpailussa tallikaverinsa taakse. Talli teki tuolloin historiaa olemalla ensimmäinen F1-talli, joka voitti valmistajien mestaruuden debyyttikaudellaan. Brawn saavutti viimeisen palkintopallisijoituksensa kauden viimeisessä kilpailussa Abu Dhabissa, kun Jenson Button sijoittui kolmanneksi.


title: Brawn GP

text: Brawn ajoi historiansa aikana 17 kilpailua, voitti niistä kahdeksan ja ajoi neljästi paalupaikalle. Talli saavutti pisteitä jokaisesta ajamastaan kilpailusta.


title: Brawn GP

text: Menestyksekkään kauden jälkeen autovalmistaja ja F1-sarjan moottoritoimittaja Mercedes-Benz kiinnostui tallista, joka oli saavuttanut menestystä ajamalla heidän moottoreillaan. Marraskuussa 2009 tallikauppa Mercedes-Benzin kanssa julkistettiin. Kaupan myötä talli muuttui kaudella Mercedes Grand Prixiksi. Brittiläinen "Daily Mail" arvioi Brawnin tienanneen kaupasta noin 100 miljoonaa puntaa.


title: Brawn GP

text: 26. maaliskuuta Brawn GP ilmoitti tehneensä ensimmäisen sponsorisopimuksensa brittiläisen vaatevalmistaja Henri Lloydin kanssa. Yhtiön logo näkyi tallin autoissa ja Henri Lloyd toimitti tallille vaatteet ja fanitekstiilit. Seuraavana päivänä 27. maaliskuuta "Times"-lehti ilmoitti, että Richard Bransonin johtamasta Virgin Groupista tuli Brawnin ensimmäinen suursponsori. Kauden lopulla Virgin ilmoitti harkitsevansa sponsorisopimusta Brawnin ja uuden tallin Manorin välillä. Ross Brawn piti tässä vaiheessa Virginin jatkoa epärealistisena. Virginin jatkon epävarmuuden aikana talli solmi sveitsiläinen MIG Investmentsin kanssa kolmivuotisen sponsorisopimuksen, josta tiedotettiin 17. huhtikuuta 2009.


title: Brawn GP

text: Näiden lisäksi Brawn solmi muutamia sopimuksia yksittäisiin kisoihin: 17. syyskuuta Brawn GP ilmoitti solmineensa yhden kilpailun mittaisen sponsorisopimuksen Canonin kanssa. Sopimus kattoi 27. syyskuuta Singaporessa ajetun iltakisan. Canonin logot oli sijoitettu Brawn-autojen kylkeen. Espanjan GP:ssä Brawnin sponsoriksi ryhtyi Sony Pictures, joka sijoitti auton takasiipeen mainoksen uudesta elokuvastaan "Terminator – Pelastus".


title: Eufantos Olynthoslainen

text: Eufantos Olynthoslainen () (s. ennen 349 eaa.) oli antiikin kreikkalainen megaralaiseen ja dialektiseen koulukuntaan kuulunut filosofi. Hän oli myös historioitsija ja tragediakirjailija. Eufantos oli kotoisin Olynthoksesta, Khalkidikeestä.


title: Eufantos Olynthoslainen

text: Eufantos oli Eubulideen oppilas ja Makedonian kuningas Antigonos I:n opettaja. Hän kirjoitti useita tragedioita, jotka saivat näytelmäkilpailuissa hyvän vastaanoton. Hän kirjoitti myös arvostetun teoksen "Kuninkuudesta" (, "Peri basileias"), joka oli osoitettu Antigonokselle, sekä oman aikansa historiateoksen. Eufantoksen kerrotaan eläneen vanhalle iälle.


title: Eufantos Olynthoslainen

text: Sen Eufantoksen, jonka historiateosta Athenaios lainaa, täytyy olla eri henkilö, koska hän mainitsee Egyptin Ptolemaios III Euergeteen. Samoin egyptiläinen Eufantos, jonka eräästä egyptiläisestä rukouksesta tekemää käännöstä Porfyrios lainaa, on eri henkilö.


title: Arena Metallurg

text: Arena-Metallurg on monitoimihalli Magnitogorskissa Venäjällä. Hallissa on istumapaikkoja 7 700 katsojalle. KHL-liigaan osallistuva jääkiekkoseura HK Metallurg Magnitogorsk pelaa kotiottelunsa Arena-Metallurgissa.


title: Arena Metallurg

text: Rakennussopimus allekirjoitettiin 19. toukokuuta 2005, urakoitsijapuolena oli suomalainen rakennusurakoitsija Lemcon. Avajaiset pidettiin 12. tammikuuta 2007. Areenan avausottelussa kohtasivat HK Metallurg Magnitogorsk ja HK Vitjaz Tšehov, jotka olivat pelanneet myös kolme viikkoa aiemmin Magnitokorskin vanhemman hallin "I. H. Romazan -jääpalatsin" jäähyväisottelussa.


title: Rauhantekijä (artisti)

text: Jyri Nylander (s. 1978), tunnetaan paremmin taiteilijanimellään Rauhantekijä, on suomalainen rap-artisti. Hänen ensimmäiset räppinsä syntyivät hänen ollessaan viidennellä luokalla. Rauhantekijän sanoitukset käsittelevät maailman tilanteita ja tulevia profetioita. Rauhantekijä on julkaissut kaikki levynsä oman Luomu Records -levy-yhtiönsä kautta.'


title: Saab 21R

text: Saab 21R oli Ruotsin ilmavoimien ja Saabin ensimmäinen suihkuhävittäjälentokone. Se kehitettiin Saab 21 -työntöpotkurikoneesta. Koneen ensilento tapahtui vuonna 1947 ja se oli käytössä vuoteen 1956.


title: Saab 21R

text:
Saab 21R:n pääsuunnittelija oli Saabin Frid Wänström. Saab J21:n mäntämoottori vaihdettiin De Havilland Goblin 3 -suihkumoottoriin. Koneen korkeusvakautin nostettiin ylös T-pyrstömäiseksi ratkaisuksi, jotta moottorin suihkuvirtaus ei häiritse korkeusperäsimen toimintaa.
Saab valmisti 1950–1952 kaikkiaan 64 konetta. Kehitys ensilennosta 10.3.1947 oli hidas. Vuonna 1948 tapahtui Saab 29 Tunnanin ensilento, joten J21R oli Saabin oppimisväline suihkukoneiden maailmaan. Tunnanin nopea valmistuminen - eli suihkuhävittäjien kehittyminen maailmalla - johti J21R:n valmistussarjan puoliintumiseen. J21:t muunnettiin rynnäkkökoneiksi.


title: Jumal x10 Lavis Instrumentaalit

text: Jumal x10 Lavis Instrumentaalit on rap-artisti Laviksen "Jumal x10 Lavis" -nimellä julkaistu albumi vuodelta 2009. Albumi sisältää artistin "Gorgonzola Flow"- sekä "Hanskat tiskiin" -albumien kappaleet instrumentaaliversiona.


title: Niko Pirkola

text: Niko Pirkola (s. 7. syyskuuta 1989 Raahe) on suomalainen salibandyn maalivahti. Hän pelaa Oulun Luistinseurassa maalivahtina. Pirkolan tunnetuin ominaisuus on iso koko eli peittävyys. Ennen OLS:siin siirtymistä Pirkola pelasi raahelaisessa RaaPo SBT:ssä.


title: Andreas Romar

text: Andreas Romar (s. 4. syyskuuta 1989 Mustasaari) on suomalainen alppihiihtäjä. Hän edustaa Vasa Skidklubbenia. Romar kilpailee sekä tekniikka- että vauhtilajeissa. Hänen isosiskonsa Tii-Maria Romar on myös alppihiihtäjä.


title: Andreas Romar

text: Vuoden 2009 nuorten MM-kisoissa Saksan Garmisch-Partenkirchenissa Romar saavutti syöksylaskussa pronssia, joka oli Suomelle kaikkien aikojen ensimmäinen alppihiihdon MM-mitali syöksylaskussa. Aikuisten arvokilpailuissa hän sijoittui Åren MM-kilpailuissa 2007 syöksylaskussa 42:nneksi ja supersuurpujottelussa 48:nneksi.


title: Andreas Romar

text: Romar osallistui vuoden 2010 talviolympialaisiin sijoittuen suurpujottelussa 30. ja syöksylaskussa 42. sijalle. Garmisch-Partenkirchenin MM-kisoissa 2011 Romar oli superalppiyhdistetyssä yhdeksäs sekä suurpujottelussa ja syöksylaskussa 27:s. Schladmingin MM-kilpailuissa 2013 hän sijoittui supersuurpujottelussa 17:nneksi. Syöksylaskussa hän sijoittui viidenneksi saavuttaen kaikkien aikojen parhaan suomalaissijoituksen MM-syöksylaskussa. Superalppiyhdistetyssä hän sijoittui neljänneksi jääden vain 17 sadasosaa pronssimitalista. Vailin / Beaver Creekin MM-kilpailuissa 2015 hän oli superalppiyhdistetyssä seitsemäs ja syöksylaskussa 31:s.


title: Andreas Romar

text: Alppihiihdon maailmancupissa Romar pääsi ensimmäisen kerran pisteille 14. tammikuuta 2011 Wengenissä käydyssä alppiyhdistetyssä, jossa hän sijoittui seitsemänneksitoista. 29. tammikuuta hän oli 21:s Chamonix'n syöksylaskussa, ja teki samalla historiaa laskemalla kaikkien aikojen parhaan suomalaissijoituksen syöksylaskussa. Seuraavana päivänä Romar oli viidestoista superalppiyhdistetyssä. 16. joulukuuta Romar saavutti uransa parhaan maailmancup-sijoituksen laskettuaan Val Gardenan supersuurpujottelussa seitsemänneksi. Hän hävisi kilpailun voittaneelle Beat Feuzille 0,86 sekuntia. 11. helmikuuta 2012 Romar laski syöksylaskussa uransa parhaan sijoituksen oltuaan 17:s. Romar sivusi uransa parasta sijoitustaan laskettuaan Kvitfjellin supersuurpujottelussa seitsemänneksi maaliskuussa 2012. Romar sijoittui kaudella 2011–2012 supersuurpujottelucupissa 15:nneksi. Romar aloitti kauden 2012–2013 sijoittumalla Lake Louisen syöksylaskussa 16:nneksi. Se oli tähän mennessä hänen uransa paras sijoitus syöksylaskussa. Seuraavana päivänä käydyssä Lake Louisen supersuurpujottelussa Romar sijoittui seitsemänneksi. Joulukuussa Romar laski 14:nneksi Bormion syöksylaskussa saavuttaen näin uransa parhaan sijoituksen syöksylaskussa.


title: Andreas Romar

text: Eurooppa-cupissa Romar on sijoittunut kolmanneksi kaksi kertaa. Ranskan Amneville Les Thermes'ssa marraskuussa 2008 käydyssä pujottelun hallikilpailussa ja maaliskuussa 2010 Tarvision syöksylaskussa. Suurpujottelussa hän on ollut parhaimmillaan yhdeksäs Levillä marraskuussa 2009 ja supersuurpujottelussa seitsemäs Tarvisiossa maaliskuussa 2010.


title: Andreas Romar

text: Romar voitti vuonna 2009 ja 2011 SM-kultaa syöksylaskussa, vuoden 2006 ja 2008 SM-kisoissa syöksylaskussa hopeaa ja 2006 supersuurpujottelussa pronssia Åressa. Suurpujottelussa hän oli vuonna 2009 neljäs Ylläksellä ja 2006 ja 2008 kuudes Pyhällä. Superyhdistetyn SM-kisassa 2009 Ylläksellä Romar sijoittui neljänneksi.


title: Andreas Romar

text: Romar loukkasi polvensa helmikuussa 2016 ja palasi mäkeen saman vuoden syyskuussa.


title: Janne Nissinaho

text: Janne Nissinaho (s. 1976) on suomalainen salibandyn pelaaja. Hän pelaa Oulun Luistinseurassa puolustajana. Ennen OLS:aan siirtymistä Nissinaho pelasi muun muassa Pöllöissä, FBC Turussa, TPS:ssä ja Limingan Niittomiehissä.


title: Janne Nissinaho

text: Nissinaho on pelannut uransa aikana 25 runkosarjaottelua Salibandyliigassa.


title: Janne Nissinaho

text: Nissinaho on tunnettu voimakkaasta kiertojuoksusta lähtevästä voimakkaasta rannelaukauksesta. Usein maaliin johtanutta laukausta on kutsuttu nimellä "Kuningaskierto". Nissinaho tunnetaan myös hyvästä pelisilmästään ja kovasta voittamisen tahdostaan.


title: Janne Nissinaho

text: Nissinaho on tehnyt Tps:ssä pelaamissaan 87 ottelussa 47 maalia ja antanut 36 maaliin johtavaa syöttöä. Jäähyminuutteja on kertynyt 140 minuuttia.


title: Päätään pidempi

text: Päätään pidempi ("Renaissance Man") on vuonna 1994 julkaistu Penny Marshallin ohjaama draamakomedia. Pääosassa näyttelee on Danny DeVito. Elokuva sijoittuu Yhdysvaltain armeijan koulutuslaitokseen. "Päätään pidempi" oli Mark Wahlbergin ensiesiintyminen elokuva-alalla.


title: Päätään pidempi

text: Mainosalalla työskentelevällä Bill Ragolla on perheongelmia, mikä vaikeuttaa hänen uraansa. Hänet erotetaan virastaan. Bill Rago päättää hakea töitä työvoimatoimiston kautta. Hänelle tarjotaan opettajan työtä Yhdysvaltain armeijassa. Rago ottaa paikan vastaan, vaikka hänellä on hieman ennakkoluuloja, ja muuttaa työsuhdeasuntoon Fort McClainen kasarmille. Hän ei ole aluksi innostunut työpaikasta eikä työoloista.


title: Päätään pidempi

text:
Ragon on kuudessa viikossa opetettava kahdeksalle alokkaalle, jotka eivät kehity laitoksen vaatimassa tahdissa, ymmärtämisen alkeet ja englannin kielen käyttö. Hän aloittaa opettamalla vaadittua, mutta alokkaat eivät ole kovin kiinnostuneita.
Bill Rago alkaa opettaa heille Shakespearen Hamletia ja näytelmän perusteita. Alokkaat eivät ole ennen kuulleet näytelmistä tai Shakespearesta ja kiinnostuvat aiheesta. Rago esittelee oppilaille myös näytelmän Henrik V, joka sekin lisää kiinnostusta. Riippumatta kersantti Cassin kielteisestä arvostelusta ja siitä, että yksi alokkaista, Roosevelt Hobbs, paljastuu armeijassa piilottelevaksi huumekuriiriksi, Rago pitää lopuille seitsemälle oppilaalle loppukokeen. Vastoin kersantti Cassin olettamaa kaikki alokkaat läpäisevät kokeen.


title: Päätään pidempi

text: Huipennus elokuvassa on se, kun alokas Benites lausuu yöharjoituksissa kaatosateessa kohdan näytelmästä Kuningas Henrik V kersantti Cassille täysissä sotilaan varusteissa.


title: Päätään pidempi

text: Rago myös tutkii erään oppilaansa menehtyneen isän sotilasuraa Vietnamin sodassa. Kyseinen oppilas saa loppuseremoniassa isälleen myönnettävän hopearistin.


title: Päätään pidempi

text:
Aivan lopuksi käy ilmi, että Bill Rago aikoo jäädä vakituiseksi opettajaksi armeijaan.
Elokuva kuvattiin kuvitteellisessa "Fort McClanessa", joka todellisuudessa oli Fort Jackson Etelä-Carolinassa.


title: Päätään pidempi

text: Elokuvaa levittivät Touchstone Pictures USA:ssa ja muualla Cinergi Pictures.


title: I Was a Communist for the FBI (elokuva)

text: I Was a Communist for the FBI on vuonna 1951 valmistunut elokuva, joka perustuu FBI:n agenttina toimineen Matt Cveticin samannimisiin muistelmiin. Elokuvassa Cveticiä näyttelee Frank Lovejoy ja muissa rooleissa ovat muun muassa Dorothy Hart, Philip Carey ja Richard Webb. Elokuva oli ehdolla parhaan dokumentin Oscar-palkinnon saajaksi, vaikka se on sisällöltään pitkälti fiktiivinen. Elokuvasta on myöhemmin tullut B-luokan kulttiklassikko.


title: I Was a Communist for the FBI (elokuva)

text: Warner Brothers oli pyytänyt FBI:lta yhteistyötä elokuvan tuotantoon, mutta johtaja J. Edgar Hooverin määräyksestä tähän ei suostuttu. FBI:n agentteja myös pyydettiin osallistumaan eri kaupungeissa järjestettyihin erityisnäytöksiin, mutta myös siitä kieltäydyttiin, sillä se olisi saattanut antaa käsityksen, että elokuva olisi FBI:n hyväksymä.


title: I Was a Communist for the FBI (radiokuunnelma)

text: I Was a Communist for the FBI oli radiokuunnelmasarja, joka perustui vakooja Matt Cveticin kokemuksien perusteella tehtyyn artikkelisarjaan.


text: Kuunnelmaan tehtiin pilottijakso mukaan lukien kaikkiaan 79 jaksoa vuosina 1952–1953. Sarja oli syndikoitu ja sen tuotti Frederick W. Ziv Company. Kuten samaan artikkelisarjaan pohjautuvan elokuvankaan kohdalla, FBI ei osallistunut sarjan tekemiseen. Sarjan viikkobudjetti oli 12 000 dollaria, joka oli radiosarjalle poikkeuksellisen korkea. Matt Cveticin roolissa oli Dana Andrews.


title: Toivo Lampén

text: Toivo Lampén (7. tammikuuta 1907 Pornainen – 15. huhtikuuta 2003 Helsinki) oli suomalainen muusikko, säveltäjä, sanoittaja, sovittaja, pianisti, elokuvasäveltäjä, musiikinopettaja, kuoronjohtaja ja kapellimestari.


title: Toivo Lampén

text: Toivo Lampén opiskeli pianonsoittoa ja sävellystä Selim Palmgrenin johdolla. Hän oli monipuolinen muusikko ja toimi 30 vuotta Yrjö Saarnion Polkkayhtyeessä, Fred Klimscheffskyn orkesterin pianistina, Radio-orkesterin pianistina, Eric Cronwallin sekstetissä sekä monien kuorojen, muun muassa Aikamiesten ja Peipposten säestäjänä. Lampénilla oli myös oma kamari- ja tanssiorkesteri 1930-luvulla. Orkesteri vieraili muun muassa Budapestissä kaudella 1936-37 osana Unkarin ja Suomen välistä kulttuurivaihtoa. Yrjö Saarnion polkkayhtyeessä hän säesti levytyksissä artisteja kuten Olavi Virta, Georg Malmstén ja Henry Theel. Lampénin säveltämiä, sanoittamia tai sovittamia lauluja levyttivät muun muassa Georg Malmstén, Usko Kantola, Arvi Hänninen, Henry Theel, A. Aimo, Veikko Kines ja Harry Bergströmin orkesteri.


title: Toivo Lampén

text: Lampén toimi myös musiikin johdossa useissa teattereissa, muun muassa Ruotsalaisessa teatterissa, Turun Teatterissa, Ossi Elstelän Iloisessa Teatterissa, Hilkka Kinnusen Operettiteatterissa, Mustikkamaan kesäteatterissa ja Koiton näyttämöllä. Hän johti yli kahtakymmentä kuoroa, sekä mies- että sekakuoroja. Lampén oli myös perustamassa Helsingin NMKY:n musiikkiopistoa vuonna 1966 ja toimi opiston rehtorina ja opettajana. Lisäksi hän opetti pianonsoittoa sekä musiikin teoriaa Helsingin Konservatoriossa. Pianonsoiton opetukseen kuuluivat 1960-luvulla myös televisioesiintymiset Erna Tauron ohjelmassa, jossa Lampén opetti lapsille uutta tapaa tutustua pianonsoiton alkeisiin. Lisäksi Toivo Lampén esiintyi lukemattomia kertoja radiossa muun muassa Saarnion Polkkayhtyeen ja Georg Malmsténin kanssa.


title: Toivo Lampén

text: Järjestötoimintaan Lampén osallistui Muusikkojen Liiton jäsenenä, osaston puheenjohtajana sekä tilintarkastajana, Helsingin Konservatorion Opettajayhdistyksen sekä Suomen Musiikkioppilaitosten Opettajayhdistysten Liiton puheenjohtajana. Hän sai useita ansiomerkkejä, muun muassa Rintamaveteraanien Liiton hopeisen plaketin 1996, Keskuskauppakamarin kultaisen ansiomerkin 1983 ja Sulasolin ansiomerkin 1989. Presidentti Mauno Koivisto myönsi hänelle director musices -arvonimen vuonna 1987.


title: Toivo Lampén

text: Toivo Lampén sävelsi ja sovitti yksin- ja kuorolauluja sekä sävelsi musiikin seuraaviin elokuviin:


title: Simo Salminen (laulaja)

text: Simo Tapani Salminen on suomalainen laulaja, säveltäjä ja sanoittaja, joka teki yhden äänitteen Polarvox-levymerkille. Levyllä olivat mukana seuraavat muusikot:


title: Maija Pekkanen

text: Maija Helena Pekkanen (s. 16. maaliskuuta 1941 Helsinki) on suomalainen pukusuunnittelija ja skenografi. Hän on toiminut Helsingin Kaupunginteatterin pukusuunnittelijana vuodesta 1972. Hänet on palkittu Pro Finlandia -mitalilla.


title: Maija Pekkanen

text: Pekkanen on toiminut myös alan järjestöissä, mm. Suomen lavastustaiteilijain liiton puheenjohtajana 1984-1988 ja ollut alan kansainvälisen järjestön OISTATin (Organisation Internationale des Scénographes, Techniciens et Architectes de Théâtre) presidentti 2000-2005.


title: Winchesterin tuomiokirkko

text: Winchesterin tuomiokirkko, (), joka sijaitsee Winchesterissä Hampshiressä, on yksi Englannin suurimmista katedraaleista. Se on Winchesterin hiippakunnan tuomiokirkko.


title: Winchesterin tuomiokirkko

text: Ensimmäinen paikalla ollut katedraali ("Old Minster") rakennettiin vuonna 642 ja hävitettiin 1093.


title: Winchesterin tuomiokirkko

text: Katedraalia entisöi T. G. Jackson vuosina 1906–1912, ja katedraalin perustukset vahvisti William Walker, jonka työn ansiosta estyi koko kirkon romahtaminen.


title: Winchesterin tuomiokirkko

text: Tunnettuja katedraaliin haudattuja henkilöitä ovat Vilhelm Punainen, Izaak Walton ja Jane Austen. Yhtye Crosby, Stills & Nash teki siitä vuonna 1977 kappaleen "Cathedral".


title: Winchesterin tuomiokirkko

text: Katedraali on yksi Euroopan suurimmista. Siinä on pisin keskiaikainen keskilaiva. Kirkon torni edustaa normannityyliä.


title: Amaretto

text: Amaretto on italialainen karvasmantelilla maustettu makea likööri. Se valmistetaan aprikoosin kivistä, mantelipuun siemenistä tai molemmista. Liköörin nimi juontuu italian kielen sanasta "amaro" (suom. karvas), joka viittaa manteleiden makuun. Karvaus ei kuitenkaan hallitse liköörin makua, vaan se on voimakkaasti makeutettua.


title: Amaretto

text: Tunnetuihin amaretto-merkkeihin kuuluu esimerkiksi Disaronno Originale, jonka alkoholipitoisuus on 28 %.


title: Amaretto

text: Amarettolikööriä voidaan käyttää niin ruoanlaitossa kuin drinkeissäkin. Sitä voi lisätä pikantin aromin aikaansaamiseksi esimerkiksi liharuokiin ja jälkiruokiin, kuten jäätelöön. Likööri voidaan nauttia kuivana, jäillä ja muiden drinkkien pohjana. Kansainvälisesti tunnettuja amaretto-drinkkejä ovat muun muassa "Godfather" (1:1 amarettoa ja viskiä), "French connection" (1:1 amarettoa ja konjakkia) ja "Alabama Slammer" (1:1 amarettoa, Southern Comfort -likööriä, sloe giniä ja tilkka appelsiinimehua). Amarettosta saadaan maistuva juoma myös sekoitettuna kahviin.


title: Nadine Auzeil

text: Nadine Auzeil (o.s. Schoellkopf, s. 19. elokuuta 1964 Barr, Bas-Rhin, Ranska) on entinen ranskalainen yleisurheilija, jonka päälaji oli keihäänheitto.


title: Nadine Auzeil

text: Auzeil kilpaili yhdeksän kertaa arvokisoissa vuosina 1988–2000, useimmiten ainoana ranskalaisena naiskeihäänheittäjänä. Kertaakaan hän ei selviytynyt loppukilpailuun. Olympialaisissa hän jäi Soulissa 1988 ilman tulosta, Atlantassa 1996 hänen karsintatuloksensa oli 52,76 m ja Sydneyssä 2000 hänen tuloksensa oli 53,85 m. MM-kisojen karsinnoissa hän jäi Tokiossa 1991 ilman tulosta ja sai Göteborgissa 1995 tuloksen 56,80 m sekä Sevillassa 1999 tuloksen 57,33 m. EM-kilpailuissa hänen karsintatuloksensa olivat 56,88 m Splitissä 1990, 55,12 m Helsingissä 1994 sekä 52,21 m Budapestissa 1998.


title: Nadine Auzeil

text: Auzeil voitti Ranskan mestaruuden keihäänheitossa kymmenen kertaa, vuosina 1984, 1987–1988, 1990–1991, 1994–1996, 1999 ja 2001. Hän paransi Ranskan ennätystä 12 kertaa. Seitsemän kertaa hän heitti ennätyksen vuonna 1983, jolloin hän esiintyi vielä tyttönimellään Schoellkopf. Ensimmäinen ennätysheitto kantoi 55,58 m ja vuoden viimeinen 62,46 m; jälkimmäinen oli ensimmäinen ranskalaisnaisen heittämä 60 metrin ylitys. Hän paransi ennätystä vuonna 1988 tulokseen 63,30 m mutta menetti vuonna 1993 ennätyksen Martine Bèguelle. Uudella keihäsmallilla Auzeil heitti Ranskan ennätyksen vielä kolmasti vuosina 1999–2000; viimeisellä ennätysheitolla oli mittaa 62,16 m ja se säilyi maan ennätyksenä noin kaksi vuotta.


title: Michèle Demys

text: Michèle Bichon (o.s. Demys, s. 16. syyskuuta 1943 Orsay, Essonne, Ranska) on entinen ranskalainen keihäänheittäjä.


title: Michèle Demys

text: Michèle Demys edusti Ranskaa naisten keihäänheitossa Tokion 1964 olympialaisissa ja sijoittui kymmenenneksi tuloksella 47,25 m. Karsinnassa hän heitti tuloksen 48,94 m. Aiemmin samana vuonna hän paransi kolme kertaa Ranskan ennätystä: toukokuussa hän heitti tuloksen 46,89 m, neljä päivää myöhemmin hänestä tuli lajissaan ensimmäinen ranskalainen 50 metrin ylittäjä tuloksellaan 51,20 m ja syyskuussa hän paransi vielä ennätyksen tulokseen 52,88 m. Ennätyksensä hän menetti vasta vuonna 1976 Annie Boclélle. Ranskan mestaruuden Demys voitti vuosina 1962–1965 ja 1967.


title: Markku Salminen

text: Markku Salminen nimisiä henkilöitä ovat muun muassa:


title: Luettelo televisiosarjan Ihmemies MacGyver jaksoista

text: Tämä on luettelo televisiosarjan Ihmemies MacGyver jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä, eivätkä välttämättä vastaa Suomessa esitettyjen jaksojen järjestystä.


title: Annie Boclé

text: Annie Clidière (o.s. Boclé, s. 6. heinäkuuta 1957 Paimpol, Côtes-d'Armor, Ranska) on ranskalainen entinen keihäänheittäjä.


title: Annie Boclé

text: Annie Boclé voitti naisten keihäänheitossa Ranskan mestaruuden vuosina 1974, 1976 ja 1980. Heinäkuussa 1976 hän paransi Michèle Demys'n lähes 12 vuotta vanhaa Ranskan ennätystä tuloksellaan 52,92 m. Kansainvälisiin arvokilpailuihin hän ei osallistunut. Uransa parhaan tuloksen 54,58 m hän heitti vuonna 1981. Hän edusti AL Paimpol -seuraa.


title: Catherine Dupont

text: Catherine Lattoco (o.s. Glineur, ent. Dupont, s. 11. toukokuuta 1958 Ferrière-la-Grande, Nord, Ranska) on entinen ranskalainen keihäänheittäjä.


title: Catherine Dupont

text: Catherine Dupont voitti naisten keihäänheitossa Ranskan mestaruuden vuosina 1981 ja 1982. Heinäkuussa 1981 hän paransi kahdesti Ranskan ennätystä, ensin tulokseen 53,70 m ja kaksi viikkoa myöhemmin tulokseen 55,08 m. Jälkimmäinen säilyi Ranskan ennätyksenä maaliskuuhun 1983 saakka. Kansainvälisiin arvokilpailuihin Dupont ei osallistunut. Hän edusti Feignies AC -seuraa.


title: Michael Louette

text: Michael Louette on belgialainen lintutieteilijä.


title: Michael Louette

text: Louette väitteli tohtoriksi Antwerpenin yliopistossa 1977. Hän työskentelee Tervurenin Musée royal de l’Afrique centralessa ja tutkii etenkin afrikkalaisia lintuja.


title: Michael Louette

text: Louette on nimennyt linnuista guineanloistikan ("Melignomon eisentrauti"), kivujärvenkehrääjän ("Caprimulgus prigoginei") (maanmiehensä Alexandre Prigoginen kunniaksi) ja yhdessä Constantine Walter Bensonin kanssa lufirankutojan ("Ploceus ruweti").


title: Lomnický štít

text: Lomnický štít on yksi korkeimmista vuorenhuipuista Tatravuorilla, Slovakiassa. Huipun korkeus merenpinnan tasosta on 2 634 metriä.


title: Lomnický štít

text: Ensimmäisenä huipulle nousi englantilainen Robert Townson Malá Studená Dolinan (”Pieni Kylmä Laakso”) laaksosta vuonna 1793.


title: Lomnický štít

text: Vuodesta 1940 asti huipulle on ollut pääsy Tatranská Lomnicasta korkeaa köysirataa pitkin kulkevalla gondolihissillä. Huipusta tuli Vysoké Tatryn eniten käydyin. Köysirata on yksi Euroopan jyrkimmistä, eikä kahden korkeimman aseman välillä ole ollenkaan tukipylväitä. Huipulla oleva köysiratahissiasema on yhteydessä Slovakian korkeimmalle sijoitettuun tähtitieteelliseen ja meteorologiseen observatorioon. Huipulle rakennettiin televisiolähetysasema vuonna 1957, ja voimalinjat sinne tuotiin Skalnatá dolinasta (”Kivinen Laakso”) vuonna 1965.


title: Suzanne Cathiard

text: Suzanne Cathiard (s. 13. heinäkuuta 1933 Pariisi, Ranska) on entinen ranskalainen yleisurheilija, jonka päälaji oli keihäänheitto.


title: Suzanne Cathiard

text: Cathiard voitti naisten keihäänheitossa Ranskan mestaruuden vuosina 1958–1961. Hän paransi neljä kertaa Ranskan ennätystä, ensin tulokseen 44,39 m heinäkuussa 1959, sitten tulokseen 45,16 m kesäkuussa 1960 ja 45,38 m kesäkuussa 1961 sekä lopuksi tulokseen 46,33 m elokuussa 1961. Ennätys säilyi hänen hallussaan toukokuuhun 1964 saakka. Kansainvälisiin arvokilpailuihin Cathiard ei osallistunut. Hän edusti US Ivry -seuraa.


title: Annette Bouligaud

text: Annette Bouligaud (o.s. Roy, 24. toukokuuta 1915 – 19. huhtikuuta 2008) oli ranskalainen keihäänheittäjä ja koripalloilija.


title: Annette Bouligaud

text: Bouligaud voitti naisten keihäänheitossa Ranskan mestaruuden vuosina 1939, 1941 ja 1942. Hän paransi Ranskan ennätystä vuonna 1941 ensin tulokseen 38,04 m ja sitten tulokseen 38,24 m, jonka ylitti vasta Evelyne Pinard elokuussa 1948. Kansainvälisiin arvokilpailuihin Bouligaud ei keihäänheitossa osallistunut. Hän edusti AL Paris -seuraa.


title: Annette Bouligaud

text: Bouligaud pelasi myös koripalloa ja oli mukana EM-kilpailuissa vuonna 1938, jossa Ranska sijoittui neljänneksi.


title: PEN/Faulkner-palkinto

text: PEN/Faulkner -palkinto on PEN/Faulkner-säätiön jakama kaunokirjallisuuden palkinto, jota on jaettu vuosittain maaliskuussa vuodesta 1981 lähtien. Palkinto on nimetty kirjailija William Faulknerin mukaan, ja sen arvo on 15 000 dollaria (noin 12 000 euroa). Kansainvälisen kirjailijaliitto PEN on säätiön kanssa yhteistyössä palkinnon tukemisessa.


title: PEN/Faulkner-palkinto

text: PEN/Faulkner-palkinnon perusti kansainvälinen kirjailijaliitto PEN, joka nimesi palkinnon kirjailija William Faulknerin mukaan. Faulkner itse perusti nuorille kirjoittajille suunnatun palkinnon voitettuaan Nobelin kirjallisuuspalkinnon vuonna 1949. Palkinnon suuruus on 15 000 dollaria ja se jaetaan vuosittain yhdelle yhdysvaltalaiselle kirjailijalle. Palkinto on yksi osa PENin tarkoitusta ”tuoda amerikkalaiset kirjailijat ja lukijat yhteen erilaisissa tapahtumissa, jotka edistävät rakkautta kirjallisuuteen”. Neljä finalistia saavat palkinnoksi 5 000 dollaria.


title: PEN/Faulkner-palkinto

text: Palkinnon myöntäminen alkaa, kun PEN valitsee kolme huomattavaa kaunokirjailijaa, jotka valitsevat lopulta voittajateoksen ja neljä finalistia kaikkien osallistuvien, noin 300 romaanin ja novellikokoelman joukosta. Palkintosummien määrästä johtuen PEN/Faulkner-palkinto on Yhdysvaltain suurin muiden kirjailijoiden jakama kirjallisuuspalkinto. Kaikki viisi voittavaa kirjailijaa lukevat teoksiaan palkintojenjakogaalassa, joka järjestetään joka vuosi maaliskuussa Folger Shakespeare -kirjastossa.


title: PEN/Faulkner-palkinto

text: PEN/Faulkner-kirjallisuuspalkinto on vuosien saatossa muotoutunut yhdeksi Yhdysvaltain arvostetuimmista kirjallisuuspalkinnoista.


title: Parhaan käsikirjoituksen Jussi

text: Parhaan käsikirjoituksen Jussi on yksi Filmiaura ry:n vuosittain jakamista Jussi-palkinnoista.


title: Mos Def

text: Mos Def, oikealta nimeltään Dante Terrell Smith, (s. 11. joulukuuta 1973 Brooklyn, New York, New York) on yhdysvaltalainen näyttelijä ja rap-artisti. Hänet tunnetaan muun muassa elokuvista "Brown Sugar" (2002), "Civil Brand" (2002), "The Italian Job" (2003), "The Woodsman" (2004), "Pienten sydänten pelastajat" (2004), "Linnunradan käsikirja liftareille" (2005), "16 Blocks" (2006), "Cadillac Records" (2008), "Be Kind Rewind" (2008) ja "Uusia alkuja" (2013).


title: Mos Def

text: Näyttelijäntyöstään Mos Def on ollut Golden Globe- ja Emmy-ehdokkaana. Hän on myös ollut ehdolla Grammy-palkinnon saajaksi musiikistaan.


title: Mos Def

text: Def oli naimisissa Maria Yepesin kanssa vuodet 1996–2006. Heillä on kaksi lasta.


title: Ted DiBiase Jr

text: Theodore Marvin DiBiase Jr. (s. 8. joulukuuta 1982 Clinton, Mississippi) on yhdysvaltalainen showpainija, joka työskenteli WWE:ssä vuosina 2007–2013. Hän on WWE Hall of Famen ”Million Dollar Man” Ted DiBiasen poika.


title: Ted DiBiase Jr

text: Vuonna 2009 Dibiase esiintyi elokuvassa "The Marine 2".


title: Mikko Jokela (poliitikko)

text: Mikko Eljas Eenokki Jokela (10. lokakuuta 1928 Rovaniemi – 17. joulukuuta 2007 Rovaniemi) oli suomalainen Keskustapuolueen poliitikko, kansanedustaja ja ministeri. Hän toimi kansanedustajana 8. tammikuuta 1972 – 20. maaliskuuta 1987 ja oli sisäministerinä Kalevi Sorsan kolmannessa hallituksessa 19. helmikuuta 1982 – 6. toukokuuta 1983.


title: Aldo Colliander

text: Aldo Mamadou Nidaye Colliander (s. 4. kesäkuuta 1978) on ruotsalainen uransa lopettanut raskaan sarjan nyrkkelijä. Hän syntyi Senegalissa mutta muutti vuonna 1987 äitinsä kanssa Ruotsiin. Amatöörinä hän otteli 58 ottelua, joista hävisi vain 8. Colliander siirtyi ammattilaiseksi vuonna 2002. Ammattilaisurallaan hän otteli 15 ottelua joista voitti 13 ja hävisi 2.


title: James C. Greenway, Jr.

text: James Cowan Greenway, Jr. (7. huhtikuuta 1903 New York City – 1989) oli yhdysvaltalainen lintutieteilijä.


title: James C. Greenway, Jr.

text: James Greenwayn isä oli Yalen yliopiston lääkäri ja James kasvoi yliopiston tuntumassa Greenwichissä Connecticutissa. Hän valmistui Phillips Exeter Academysta 1922 ja Yalesta 1926. Sitten hän toimi "Brooklyn Eagle" sanomalehden toimittajana muutaman vuoden. 1929 hän osallistui amerikkalais-ranskalaiselle tutkimusmatkalle Madagaskariin. Loppuvuodesta 1929 hän jatkoi matkaa Indokiinaan.


title: James C. Greenway, Jr.

text: Greenway työskenteli Harvardin yliopiston vertailevan eläintieteen museossa 1932–1960, ensin lintuosaston apulaiskuraattorina ja James Lee Petersin kuoltua kuraattorina vuodesta 1952 alkaen. Näiden vuosien aikana hän osallistui useille tutkimusretkille Länsi-Intian saaristoon, etenkin Bahamalle. Toisessa maailmansodassa Greenway palveli merivoimien luutnanttina muun muassa Uudella-Kaledonialla. Sodan jälkeen hän palasi virkaansa, mutta erosi 1960 ja muutti kotitilalleen Greenwichiin.


title: James C. Greenway, Jr.

text: Greenway toimi American Museum of Natural Historyn johtokunnassa 1960–1971 ja lintuosaston tutkimusapulaisena vuodesta 1962 aina kuolemaansa saakka. Hän aloitti valtavan urakan selvittääkseen ja luetteloidakseen museon kaikki lintunäytteet. Hän julkaisi aiheesta kolme luetteloa (1973, 1978 ja 1987). Vuonna 1958 Greenway julkaisi suurta huomiota herättäneen teoksen maailman hävinneistä ja uhanalaisista linnuista "Extinct and Vanishing Birds of the World". Vuosina 1960 ja 1962 hän toimitti Ernst Mayrin kanssa "Peters Check-list of Birds of the World"in yhdeksännen ja 15. osan. Vuonna 1978 Greenway matkusti Uuteen-Kaledoniaan Francois Vuilleumierin kanssa


title: James C. Greenway, Jr.

text: Greenway liittyi American Ornithologists' Unionin 1930. Hänen vaimonsa oli Mary Frances Oakes.


title: James C. Greenway, Jr.

text: Greenway nimesi useita lintujen alalajeja, muun muassa ruskopunavarpusen alalajin "rubicundus".


title: Siivo Kantala

text: Siivo Kantala (26. marraskuuta 1886 Sääksmäki – 9. heinäkuuta 1954 Sääksmäki) oli suomalainen maanviljelysneuvos, maalaisliittolainen poliitikko ja ministeri.


title: Siivo Kantala

text: Siivo Kantalan vanhemmat olivat maanviljelijä Kalle Kantala ja Johanna Aakkula ja puoliso vuodesta 1934 Hildur Viktoria Jansson. Vuonna 1913 ylioppilaaksi tullut Kantala valmistui agronomiksi 1917. Hän työskenteli tilanhoitajana Espoossa 1917–1921 ja Jokioisten kartanoissa 1921–1927 sekä kartanoitten toimitusjohtajana 1931–1945. Mustialassa Kantala oli tilanhoitajana ja karjanhoitokoulun johtajana 1927–1931, Pellonraivaus-yhtiön toimitusjohtaja hän oli 1941–1942, samoin kuin kulkulaitosten ja yleisten töiden ministeriön toimistopäällikkö. Kansanhuoltoministerinä Kantala toimi Jukka Rangellin hallituksessa 1942–1943, vuodesta 1945 hän oli maanviljelijä omalla tilallaan.


title: Haluan vaimoni takaisin

text: Haluan vaimoni takaisin (engl. "Let's Make It Legal") on vuonna 1951 ilmestynyt yhdysvaltalainen komediaelokuva, jonka on ohjannut Richard Sale. Pääosissa ovat Claudette Colbert, Macdonald Carey, Zachary Scott, Barbara Bates ja Marilyn Monroe. Sivurooleissa ovat muiden muassa Robert Wagner ja Frank Cady. I. A. L. Diamond ja F. Hugh Herbert laativat käsikirjoituksen Mortimer Brausin tarinan ""My Mother-in-Law, Miriam"" pohjalta.


title: Haluan vaimoni takaisin

text: "Haluan vaimoni takaisin" on mustavalkoinen ja pituudeltaan 77 minuuttia eli tunnin ja 17 minuutin verran. "Haluan vaimoni takaisin" sai ensi-iltansa kotimaassaan ensimmäisen kerran Los Angelesissa 31. lokakuuta vuonna 1951 ja toisen kerran New Yorkissa 6. marraskuuta. Suomeen "Haluan vaimoni takaisin" ilmestyi 11. heinäkuuta vuonna 1952. 20th Century Fox tuotti elokuvan.


title: Haluan vaimoni takaisin

text: Keski-ikäisen pariskunnan Miriam ja Hugh Halsworthin (Colbert ja Carey) avioeron astuessa voimaan mies alkaakin katua, ja tyttärensä avustuksella yrittää saada vaimonsa takaisin.


title: Tietokonearkkitehtuuri

text: Tietokonearkkitehtuuri kuvaa tietokoneen rakenteen operatiivisella tasolla. Tietokonearkkitehtuuri määrittelee tietokoneen osat ja niiden toiminnat.


title: Tietokonearkkitehtuuri

text:
Tavallisin arkkitehtuuri on ns. Von Neumannin arkkitehtuuri, jossa muisti on jaettu eri osien kesken.
Toinen tunnettu on ns. Harvardin arkkitehtuuri, joka erottelee ohjelmakomennot ja datan erillisiin muistiavaruuksiin.


title: Tietokonearkkitehtuuri

text: Arkkitehtuurien käsittelemät osat ovat nykyisin mikroprosessorien sisäistä arkkitehtuuria useissa tapauksissa kuten erilliset rekisterit.


title: Marja Lahti

text: Ida Marja Lahti (3. joulukuuta 1901 Kymi – 19. huhtikuuta 1967 Helsinki) oli suomalainen keskustapuolueen poliitikko ja maatalousministeri. Hän toimi kansanedustajana 29. maaliskuuta 1954 – 19. huhtikuuta 1967 ja maatalousministerinä Johannes Virolaisen hallituksessa 12. syyskuuta 1964 – 27. toukokuuta 1966. Hän toimi myös kunnanvaltuutettuna Virolahdella.


title: Todd Tiahrt

text: Todd Tiahrt (s. 15. kesäkuuta 1951 Vermillion, Etelä-Dakota) on yhdysvaltalainen republikaanipoliitikko.


title: Todd Tiahrt

text: Tiahrt toimi 16 vuoden ajan, 3. tammikuuta 1995 – 3. tammikuuta 2011, Yhdysvaltain edustajainhuoneen jäsenenä Kansasin osavaltion 4. vaalipiiristä. Hänet valittiin ensimmäisen kerran marraskuun 1994 vaaleissa, joissa hän voitti vuodesta 1977 edustajainhuoneen jäsenenä olleen demokraatti Dan Glickmanin prosentein 53–47. Kaikkiaan hänet valittiin kahdeksalle kaksivuotiskaudelle, viimeisen kerran marraskuussa 2008, jolloin hän sai annetuista äänistä 64 prosenttia ja päävastaehdokas Don Betts 32 prosenttia. Hän ei ollut enää ehdolla marraskuun 2010 vaaleissa. Aiemmalla poliittisella urallaan Tiahrt toimi Kansasin senaatin jäsenenä, vuodesta 1993 vuoteen 1995. Vuonna 1990 hän pyrki Kansasin edustajainhuoneeseen, muttei tullut valituksi.


title: Todd Tiahrt

text: Tiahrt on opiskellut South Dakota School of Mines and Technologyssa, Evangel Collegessa (nyk. Evangel University), jossa hän suoritti Bachelor of Arts -tutkinnon, ja Southwest Missouri State Universityssä (nyk. Missouri State University), jossa hän suoritti Master of Business Administration -tutkinnon. Hän toimi opettajana Evangel Collegessa ja Kansas Newman Collegessa (nyk. Newman University) ja vuodesta 1981 edustajainhuoneeseen valitsemiseensa saakka hän työskenteli Boeingin palveluksessa.


title: Todd Tiahrt

text: Tiahrt on helluntailaisen Assemblies of God -kirkkokunnan jäsen. Hän on ollut vuodesta 1976 naimisissa Vicki Tiahrtin (o.s. Holland) kanssa, jonka kanssa hän on saanut kolme lasta, tyttären ja kaksi poikaa. Heidän nuorin lapsensa, poika, kuoli vuonna 2004, 16-vuotiaana.


title: Juho Pilppula

text: Juho Erland Pilppula (s. 28. toukokuuta 1886 Laitila – 14. helmikuuta 1973) oli suomalainen maalaisliittolainen poliitikko, kansanedustaja ja ministeri. Hän oli kansanedustajana 2. syyskuuta 1927 – 21. heinäkuuta 1948 ja toimi ministerinä valtiovarainministeriössä Risto Rytin toisessa hallituksessa 31. heinäkuuta 1940 – 4. tammikuuta 1941.


title: Tahvo Rönkkö

text: Tahvo Heikki Rönkkö (8. joulukuuta 1905 Sonkajärvi – 15. helmikuuta 1993 Sonkajärvi) oli suomalainen keskustapuolueen poliitikko ja maatalousministeri. Hän toimi maatalousministerinä Martti Miettusen hallituksessa 14. heinäkuuta 1961 – 13. huhtikuuta 1962.


title: Veikko Savela

text: Erkki Veikko Savela (28. kesäkuuta 1919 Lappajärvi – 16. heinäkuuta 2015 Seinäjoki) oli suomalainen keskustapuolueen poliitikko. Savela oli kansanedustaja vuosina 1958–1970 ja kulkulaitosten ja yleisten töiden ministeri Ahti Karjalaisen I hallituksessa 13. huhtikuuta 1962 – 18. joulukuuta 1963. Savela oli siviiliammatiltaan maanviljelijä ja agronomi, ja hänelle myönnettiin 1983 maanviljelysneuvoksen arvonimi.


title: Veikko Savela

text: Savela oli Maalaisliittolaiset ylioppilaat -yhdistyksen puheenjohtaja vuosina 1947–1948 ja Suomi–DDR-Seuran puheenjohtaja 1968–1988.


title: Nathan Fillion

text: Nathan C. Fillion (s. 27. maaliskuuta 1971 Edmonton, Alberta) on kanadalainen näyttelijä, joka tunnetaan roolistaan Malcolm Reynoldsina televisiosarjassa "Firefly" ja rikoskirjailija Richard Castlen roolista televisiosarjassa "Castle".


title: Nathan Fillion

text: Hän opiskeli näyttelemistä Albertan yliopistossa ja on sittemmin esiintynyt enimmäkseen televisiosarjoissa, kuten "Spin City", "Buffy, vampyyrintappaja", "Kaksi kaveria, tyttö ja pizzapaikka", "Lost" ja "Täydelliset naiset". Lisäksi Fillion on tehnyt myös äänirooleja animaatioihin, kuten "Kukkulan kuningas", "Justice League Unlimited", "Robot Chicken", "Wonder Woman" ja "".


title: Valittujen Palojen Kirjavaliot

text: Valittujen Palojen Kirjavaliot on Valittujen Palojen Suomessa kustantama kirjasarja, jossa julkaistaan lyhennettyjä romaaneja. Vuoden 1997 lopusta kirjasarja on ilmestynyt Yhdysvalloissa nimellä "Reader's Digest Select Editions", tätä ennen vuodesta 1950 alkaen kirjasarja oli siellä nimeltään "Reader's Digest's Condensed Books" tarkoittaen Valittujen Palojen tiivistelmäkirjat. Noin 500-sivuinen kirja sisältää 3-4 tiivistettyä romaania.


title: Mikko Jokela

text: Mikko Jokela voi viitata seuraaviin henkilöihin:


title: Veikkausliigan kausi 2009

text: Veikkausliigan kausi 2009 oli liigan 20. kausi. Sarjaan osallistui 14 joukkuetta. Kausi alkoi 18. huhtikuuta 2009 ja päättyi liigakarsintaa lukuun ottamatta 17. lokakuuta 2009. Hallitsevana mestarina kauteen lähti turkulainen FC Inter. Ykkösestä Veikkausliigaan nousi jyväskyläläinen JJK ja kauden 2008 jälkeen Ykköseen putosi kotkalainen FC KooTeePee.


title: Veikkausliigan kausi 2009

text: Veikkausliiga-kausi 2009 oli juhlavuosi kahdella tapaa: 20. pelattavan kauden lisäksi kauden lopuksi jaettiin kaikkien aikojen sadas jalkapallon Suomen mestaruus, jonka vei kuuden vuoden tauon jälkeen Helsingin Jalkapalloklubi. Rovaniemen Palloseura putosi sarjasta ja Jyväskylän Jalkapalloklubi karsi liigapaikasta Ykkösen toiseksi parhaan, Kokkolan Palloveikkojen kanssa. JJK onnistui voittamaan kaksiosaisen liigakarsinnan.


title: Veikkausliigan kausi 2009

text: Kauden aikana tehtiin stadionremontteja ja käytiin alle 21-vuotiaiden ja naisten EM-lopputurnaukset, mitkä muokkasivat runsaasti otteluohjelmaa. Huomionarvoista on, että katsojamäärät (ka. 2 389) laskivat edellisvuodesta ollen jo keskimäärin liki 600 vähemmän kuin kaudella 2007. Joukkueet kohtasivat sarjassa toisensa kahdesti, eli kauden aikana pelattiin 182 ottelua, ja jokaiselle joukkueelle niitä kertyi 26.


title: Veikkausliigan kausi 2009

text: JJK Jyväskylä säilyi liigassa yhteismaalein 5-3."Mestarien liiga:"


title: Veikkausliigan kausi 2009

text:
"Eurooppa-liiga:"
Kauteen lähti selvästi suurimmalla kokonaisbudjetilla edelliskauden tapaan Turun TPS, ja pienimmällä budjetilla toimintaansa pyöritti Rovaniemen Palloseura (RoPS). Suurin pelaajabudjetti oli kauteen lähdettäessä FC Hongalla. Muita huomioitavia asioita budjetissa ovat Sedu Koskisen Hakalle antama rahoitus sekä Veikkausliigaan nousseen JJK:n huima talouskasvu.


title: Veikkausliigan kausi 2009

text: (*) Jaron pelaajabudjettiin sisältyy myös valmennus.


title: Zellur Rahman

text: Zellur Rahman (, , Bangladesh – 20. maaliskuuta 2013 Singapore) oli Bangladeshin presidentti helmikuusta 2009 kuolemaansa saakka.


title: Zellur Rahman

text: Rahman osallistui vuoden 1952 Bengalin kielen liikkeeseen, jonka tavoitteena oli tehdä bengalista Pakistanin virallinen kieli. Myöhemmin hän liittyi awamiliitto-puolueeseen, jonka ehdokkaana hänet valittiin Pakistanin parlamenttiin vuonna 1970. Bangladeshin itsenäisyyssodan aikana 1971 Rahman osallistui maanpaossa olleen Bangladeshin hallituksen toimintaan.


title: Zellur Rahman

text: Itsenäisyyssodan jälkeen Rahman nousi awamiliiton pääsihteeriksi ja hänet valittiin vuoden 1973 vaaleissa Bangladeshin parlamenttiin. Bangladeshin presidentti Mujibur Rahmanin murhan jälkeen Zellur Rahman pidätettiin ja hän oli neljä vuotta vankilassa.


title: Zellur Rahman

text: Rahman oli ministeri vuosina 1996–2001. Hän oli ainoa vuoden 2009 vaaleihin ilmoittautunut ehdokas, ja 11. helmikuuta 2009 vaalilautakunta julisti hänet Bangladeshin seuraavaksi presidentiksi.


title: Zellur Rahman

text: Rahman kuoli kesken presidenttikautensa maaliskuussa 2013 ollessaan sairaalahoidossa Singaporessa munuais- ja hengitystieongelmien vuoksi.


title: Spotify

text: Spotify on ruotsalainen musiikkipalvelu, jossa käyttäjät voivat kuunnella musiikkia suoratoistona Internetistä. Valikoimaa voi kuunnella artisteittain, albumeittain, tai tekemällä soittolistoja haluamistaan kappaleista. DRM-rajoituksista johtuen musiikkia ei voi kuunnella ohjelman ulkopuolella. Toukokuussa 2014 Spotifylla oli yli 40 miljoonaa käyttäjää, joista maksavia Premium-asiakkaita oli 10 miljoonaa. Heinäkuussa 2017 Spotify kertoi, että sillä on 60 miljoonaa maksavaa tilaaja-asiakasta. Määrä oli kasvanut kymmenellä miljoonalla tilaajalla vajaassa viidessä kuukaudessa. Yhteensä Spotifylla on yli 200 miljoonaa kuukausittain aktiivista käyttäjää.


title: Spotify

text: Spotifyta kehittää ruotsalainen Spotify AB, jonka perustivat Daniel Ek ja Martin Lorentzon. Ek ja Lorentzon johtivat tätä ennen bannerimainontaa välittävää Tradedoubler-nimistä yritystä. Ohjelmiston kehittäminen aloitettiin vuonna 2006. Yrityksen pääkonttori sijaitsee Lontoossa, mutta tutkimus- ja kehitystyö tehdään kuitenkin Tukholmassa. Spotifylla oli lokakuussa 2009 yli 5,5 miljoonaa käyttäjää.


title: Spotify

text: Spotify avattiin yleiseen käyttöön lokakuussa 2008, jolloin avattiin myös kaikille avoin maksullinen palvelu. Samalla Spotify ilmoitti myös lisensointisopimuksista monen suuren levy-yhtiön kanssa. Joukko tunnettuja levy-yhtiöitä omistaa osuuden Spotifysta, mikä osaltaan on mahdollistanut levy-yhtiöiden musiikin jakamisen ohjelman välityksellä.


title: Spotify

text: Vuonna 2008 Spotify AB:n liikevaihto oli 725 000 Ruotsin kruunua (noin 70 000 euroa) ja kulut 33 miljoonaa kruunua. Yritys teki tilikaudella 31,8 miljoonan kruunun tappion (16,0 miljoonaa kruunua vuonna 2007) ja työllisti 34 työntekijää. Elokuussa 2009 palvelun arvoksi arvioitiin 250,0 miljoonaa dollaria.


title: Spotify

text: Kesäkuussa 2015 TeliaSonera ilmoitti ostavansa 1,4 prosentin osuuden Spotifysta.


title: Spotify

text: Spotify vaihtoi 15. kesäkuuta 2015 mobiilialustoilla logonsa tunnusomaiseksi muodostuneen vihreän värin aiempaa tummempaan sävyyn. Tämä ei miellyttänyt asiakkaita ja synnytti paheksuntaa käyttäjien keskuudessa. Logon väri vaihtui myös tietokoneversiossa 13. heinäkuuta.


title: Spotify

text: Vuonna 2015 Spotify teki tappiota 236, vuonna 2016 349 ja vuonna 2017 1,2 miljardia euroa.


title: Spotify

text: Vuonna 2015 Spotifyn liikevaihto oli 1,93, vuonna 2016 2,93 ja vuonna 2017 4,1 miljardia euroa.


title: Spotify

text: Spotify listautui New Yorkin pörssiin 3. huhtikuuta 2018.


title: Spotify

text: Spotify toimi vuoteen 2014 asti osittain vertaisverkkotekniikalla, joten jokainen palvelua käyttävä toimi palvelun alkuaikoina samalla musiikin jakajana. Spotifylla on myös alusta toistanut osan musiikista käyttäen omia palvelimia ja CDN-palveluja.


title: Spotify

text: Äänenpakkausmenetelmänä Spotify hyödyntää Vorbista (mobiili- ja työpöytäsovelluksissa) sekä AACta (Chromecast ja selainpalveluissa).


title: Spotify

text: 29. maaliskuuta 2011 Spotifyn näyttämien mainosten mukana levisi käyttäjien koneisiin haittaohjelma. Suomalaisia käyttäjiä se ei kuitenkaan tiettävästi koskenut. Tartunta ei vaatinut käyttäjältä mainosten klikkaamista tai muitakaan toimenpiteitä.


title: Spotify

text: Spotify tukee kaikkein yleisimpiä laitealustoja. Yhtiö itse kertoo Spotifyn alustatuen olevan musiikkipalveluista kaikista laajin. Tietokoneiden Windows-, Mac OS X- ja Linux-ympäristöjen lisäksi musiikkipalvelu on saatavilla Androidille, Applen iOS-laitteille, Windows Phonelle, Symbianille/S60:lle, Nokia N9:lle (MeeGo 1.2 Harmattan) ja Windows Mobilelle.


title: Spotify

text: Käyttäjille oli syyskuussa 2010 tarjolla kymmenen miljoonaa kappaletta, ja niiden määrä on jatkuvasti kasvussa. Tiettyä kappaletta voi etsiä joko artistin, albumin, kappaleen tai tyylilajin nimen mukaan. Palvelun valikoimasta kuitenkin puuttui pitkään muutamia suuria yhtyeitä kuten The Beatles, koska jotkut artistit eivät hyväksyneet kappaleidensa julkaisua Spotifyssa. AC/DC antoi luvan tuotantonsa käyttöön Spotifyssa kesäkuussa 2015. The Beatlesin tuotanto on ollut kuunneltavissa Spotifyssa jouluaatosta 2015 alkaen.


title: Spotify

text: Spotify on saatavilla ilmaisena, mainosrahoitteisena versiona:Mainoksia soitetaan ajoittain kappaleiden välissä, ja niitä on sijoitettu myös ohjelmiston käyttöliittymään.


title: Spotify

text: Mainokseton Spotify Premium maksaa 9,99 euroa kuukaudessa. Paitsi että maksavilla käyttäjillä ei ole mainoksia, he saavat myös muita etuja, esimerkiksi ennakkojulkaisuja monien artistien levyistä ja singleistä. Lisäksi Premium-käyttäjien äänenlaatu toistettaessa on 320 kbps kun ilmaiskäyttäjillä se on noin 160 kbps. Premium-käyttäjät voivat tallentaa enintään 3 333 kappaletta kuunneltavaksi ilman Internet-yhteyttä.


title: Spotify

text: Palvelun käyttämiseen vaadittiin Facebook-tunnus, ellei käyttäjä ollut tehnyt erillistä Spotify-tunnusta ennen 22. syyskuuta 2011. 17. helmikuuta 2013 jälkeen rekisteröinti onnistui myös ilman Facebook-tunnusta, ja tiliä voi käyttää useissa tietokoneissa sekä mobiililaitteissa.


title: Spotify

text: Ohjelma julkaistiin syyskuussa 2009 myös iPhone- ja Android-alustoille, sekä marraskuussa 2009 Symbianille. Mobiilialustoilla ohjelma vaati aluksi Premium-jäsenyyden.


title: Spotify

text: Maaliskuussa 2010 Sonera ilmoitti, että siitä tulee yksinoikeutettu Spotify Premium -palvelun jälleenmyyjä Suomessa. Sonera käynnisti kampanjan, jolla Spotify Premium -palvelun saa kolmeksi kuukaudeksi veloituksetta käyttöönsä sitoutumalla Soneran laajakaistaliittymään 24 kuukauden ajaksi. Keväällä 2009 Sonera oli yrittänyt vastaavaa omalla Sonera Music Playerilla matkapuhelinasiakkailleen.


title: Spotify

text: Toukokuussa 2010 julkaistiin Spotify Open -ilmaisversio, jossa käyttöä on rajoitettu 20 tuntiin kuukaudessa. Spotify Open -versio toimii ilman kutsua. 4,99 euron kuukausimaksulla sai mainosvapaan, rajattoman Spotify Unlimited -suoratoiston.


title: Spotify

text: Heinäkuussa 2010 julkaistiin natiivi kehitysversio Linuxille. Se toimii nykyään myös Spotifyn ilmaisversiolla. Myös Spotifyn Windows-versio toimii Linuxissa Winen avulla lähes täydellisesti.


title: Spotify

text: Huhtikuussa 2011 Spotify ilmoitti 1. toukokuuta voimaan tulevista muutoksista ilmaisiin Spotify Free- ja Open -palveluihin. Uusien rajoitusten mukaan käyttäjä saa soittaa samaa kappaletta korkeintaan viisi kertaa kuuden kuukauden koeajan jälkeen. Ilmaisversion kuunteluaikaa laskettiin 10 tuntiin kuukaudessa. Heinäkuussa 2011 Spotify laajentui Yhdysvaltoihin. Maaliskuussa 2012 yli 600 R-kioskia aloitti Spotifyn Premium ja Unlimited -versioiden myynnin. Unlimited-versio poistui Spotifyn valikoimasta maaliskuussa 2015.


title: Spotify

text: 2016 Spotify luovutti tietoja käyttäjämaksujen jakautumisesta musikkialan etujärjestöjen tutkimukseen. Yhtiö itse ottaa potista 30 % päältä ja loput jaetaan kaikkien kuuntelijoiden kappaleiden kuuntelukertojen suhteessa teosten ja äänitteiden oikeudenomistajille.


title: Spotify

text: Jotkut artistit ja levy-yhtiöt ovat olleet tyytymättömiä Spotifylta saamiinsa korvauksiin musiikkinsa käytöstä. Esimerkiksi ruotsalainen Magnus Uggla halusi musiikkinsa pois Spotifysta, koska hänen mukaansa puolen vuoden aikana hänelle oli maksettu ”saman verran kuin surkea katusoittaja tienaa päivässä”. Norjalainen levy-yhtiö Junior Racing sai Spotifylta noin kaksi euroa korvauksia siitä, että heidän artistiensa musiikkia oli kuunneltu yli 55 000 kertaa. Suomalaisen Mokoma-yhtyeen kappaleita oli kuunneltu 118 119 kertaa heinä–syyskuun välisenä aikana vuonna 2009, mistä Spotify maksoi Mokoman levy-yhtiölle Sakara Recordsille 31,40 euroa. Ruotsalaisen "Expressen"-lehden mukaan Spotifyn soitetuin artisti Lady Gaga ansaitsi palvelussa miljoona kertaa soitetusta ”Poker Face” -kappaleestaan tekijänoikeustuloja 2 300 kruunua (noin 224 euroa). Tämä summa jaettiin vielä esittäjän ja kappaleen tekijöiden kesken. Myös Poets of the Fallin laulaja Marko Saaresto kritisoi Spotifyta keväällä 2012, koska bändi sai vain 14 senttiä 26 000 kuuntelukerrasta. Spotify huomasi, ettei väitetty summa pidä paikkansa ja otti Saarestoon yhteyttä. Saaresto kertoi Radio Cityn haastattelussa tarkistaneensa laskelmat, ja huomasi, että yksittäisen kappaleen yli 15 000 soittokerrasta olikin maksettu 66 euron korvaus.


title: Spotify

text: Spotifysta ei voi enää ostaa kappaleita.


title: Spotify

text: Aiemmin Spotify-palvelussa oli mahdollisuus ostaa kappaleita tietokoneelle ja iPodille. Alennukseen vaikutti kertaostoksen suuruus. Ostetut kappaleet eivät olleet DRM-suojattuja, DRM-suojauksen puuttuminen mahdollisti tiedostojen lataamisen esimerkiksi MP3-soittimiin.


title: Manuel Medina Ortega

text: Manuel Medina Ortega (s. 15. joulukuuta 1935 Arrecife, Las Palmas) on espanjalainen poliitikko ja Euroopan parlamentin jäsen. Hän edustaa Espanjan sosialistista työväenpuoluetta